Peminat Transformers Pasti Teruja Dengan Penemuan Terbaru Ini. Wow!

Ye, Transformers sebenar sudah wujud di alam nyata.

Sekumpulan engineer dari Jepun telah berjaya mereka cipta robot yang boleh bertukar menjadi kereta hasil inspirasi dari Transformers.

Kita tunggu hasil mereka yang seterusnya. Dengarnya mereka mahu bina yang lebih besar pula agar robot itu benar-benar boleh digunakan oleh manusia.


Peminat Upin & Ipin Di Indonesia Sedih Abang Saleh Tidak Lagi Lembut

Jika tahun lalu watak Fizi menjadi bualan hangat netizen kerana tersalah cakap, tahun ini watak Abang Salleh atau Sally pula yang menjadi sebutan ramai terutamanya peminat di Indonesia.

Semuanya bermula apabila episod khas raya Upin & Ipin ditayangkan di RCTI Indonesia pada hari raya pertama. Dalam episod berkenaan, Abang Salleh berkunjung ke rumah Upin & Ipin dengan penampilan ‘gagah’ dan penuh kejantanan; berbeza dengan perwatakannya sebelum ini.

“Hah Saleh, nampak macam ada perubahan,” pertanyaan Opah ketika Saleh duduk di ruang tamu. “Iya Opah. Sejak berkawan dengan mereka ni, saya cuba ubah sikit-sikit.Opah suka tak?” Balas Saleh.

Walaupun adegan tersebut hanya beberapa saat, ternyata ia satu tanda Abang Saleh mungkin tidak lagi akan membawa watak lembut di episod Upin & Ipin di masa akan datang. Peminat setia Upin & Ipin di Indonesa turut perasan dengan perubahan ‘besar’ tersebut.

fak gue patah hati merasa kehilangan </3

bye bye sally, the icon, the mascot, the pinnacle of culture and comedy, the source of meme and happiness 😭 pic.twitter.com/UZVTIt9Py8

— mau thr gak? cek pinned (@tubbirfess) May 14, 2021

“Gue patah hati dan merasa kehilangan. Bye Sally; ikon, maskot, mercu komedi dan culture, meme serta kegembiraan,” tulis salah seorang peminat di Indonesia.

Begitu juga ada yang tidak setuju dengan perubahan Abang Saleh. Bagi mereka, Sally merupakan wakil buat kaum lelaki yang pentingkan details, lemah lembut serta mewakili individu yang sedikit feminin tetapi tetap jantan.

NOOOO, PADAHAL SALLY MEMPRESENTASIKAN MEREKA YG BIASANYA TERPINGGIRKAN ANJIR, Lelaki yg ciamik dan teliti terhadap detail kecil, cenderung feminim, tpi tetap laki-laki, mau gmn pun yg dia lakukan, tetap laki-laki, and we needs that kind representation…..

Namun majoriti peminat Upin & Ipin pasrah dan rela hati sekiranya mereka tidak lagi dapat melihat watak Sally di masa akan datang. Pihak Les’ Copaque  pasti mempunyai rancangan lebih besar untuk Abang Saleh di masa datang. Sama-sama kita nantikan.

Ini pula beberapa artikel lain yang berkaitan Upin & Ipin. Baca lagi pada pautan di bawah.

10 Sebab Kenapa Upin & Ipin Kekal Menjadi Animasi Popular Di Malaysia

Konten Capai Standard Antarabangsa, Upin & Ipin Kini Ditayangkan Di Netflix United Kingdom Dan Australia

Tuah ‘Partner’ Perlekeh Upin & Ipin, Haji Burhanuddin Kongsi Perjalanan Terhasilnya Ultraman Ribut


Peminjam Sewa Beli Dan Pembiayaan Islam Berkadar Tetap Bakal Dikenakan Faedah Sepanjang Moratorium

Sebuah berita yang mengejutkan orang ramai pada akhir bulan April ini apabila pihak Bank Negara Malaysia mengumumkan peminjam sewa beli dan pembiayaan Islam berkadar tetap yang menjalankan penangguhan pembayaran selama enam bulan bakal dikenakan faedah bermula 1 Mei 2020.

Berdasarkan pengumuman yang dibuat, para peminjam bakal menerima notis mengenai pemberitahuan proses penangguhan pembayaran melalui khidmat pesanan ringkas (SMS), e-mel atau surat berdaftar daripada institusi perbankan masing-masing.

Melalui perkongsian daripada pihak BNM, para peminjam nampaknya mempunyai beberapa pilihan mengikut keadaan kewangan masing-masing dimana perkara ini bakal dimaklumkan oleh pihak bank secara terperinci kepada para peminjam seawal esok. Berikut merupakan antara pilihan yang tersedia buat para peminjam.

Individu yang memilih pilihan ini perlu membuat pembayaran secara penuh atau lump sum pada bulan Oktober ini iaitu sebulan selepas moratorium berakhir. Tiada sebarang pertambahan faedah dikenakan manakala pengesahan penerimaan masih diperlukan pihak bank.

Individu yang memilih pilihan ini tidak perlu membayar ansuran bulanan selama 6 bulan sebaliknya bayaran faedah masih lagi dikenakan. Kadar faedah yang dikenakan bakal dicaj berdasarkan jumlah amaun tertangguh. Pengesahan penerimaan daripada pihak bank turut diperlukan.

Buat anda yang berkemampuan dan memilih pilihan ini, anda tidak memerlukan pengesahan penerimaan daripada pihak bank sebaliknya cuma perlu membayar pembiayaan seperti biasa.

Pengumuman yang dibuat ini jelas mengejutkan pelbagai pihak selepas pihak BNM baru sahaja mengumumkan penangguhan pembayaran ini sekitar sebulan yang lalu yang berkuat kuasa 1 April 2020.

Difahamkan langkah untuk mengenakan faedah kepada para peminjam ini dibuat bagi menjamin institusi bank terus beroperasi serta mengelakkan daripada pihak bank terjejas dengan teruk berikutan tekanan ekonomi. Anda boleh klik di sini untuk bacaan lanjut mengenai pengumuman terbaru pihak BNM.

Kami kongsikan juga pengumuman pihak BNM pada 25 Mac lalu mengenai inisiatif penangguhan pembayaran selama enam bulan dalam meringankan beban sempena musim wabak COVID-19.

BNM Umum Penangguhan Bayaran Pinjaman Bank Secara Automatik Selama Enam Bulan

Transaksi Wang Melebihi RM25,000 Perlu Dilaporkan Ke BNM Bermula Hari Ini


Pemohon Visa USA Kini Perlu Serahkan Alamat Tempat Tinggal Sejak 15 Tahun Lalu

Anda bercadang nak mohon visa ke US? Mungkin berita ini bakal buat anda pening kepala beberapa hari.

Pengurusan di bawah Trump baru saja meluluskan syarat dan penambahan soalan questionnaire bagi mereka yang memohon visa ke Amerika Syarikat.

Pihak kedutaan Amerika Syarikat kini akan meminta maklumat kesemua akaun media sosial, nombor telefon, nombor passport dan alamat emel yang digunakan pemohon visa US sejak 5 tahun yang lalu. Sejarah perjalanan, pekerjaan dan  alamat tempat tinggal pemohon sejak 15 tahun yang lalu juga akan diminta.

Syarat baru yang diluluskan pada 23 Mei 2017 ini merupakan sebahagian daripada implementasi yang dilakukan oleh Trump yang menjanjikan kawalan keselamatan yang lebih ketat ke atas warga Amerika Syarikat sewaktu kempen pemilihan presiden pada tahun lepas.

Baca: Mark Zuckerberg Kritik Dan Ingatkan Trump Tentang Sejarah Amerika

“Pegawai bertugas dibenarkan meminta pemohon visa menyediakan maklumat tersebut bagi pengesahan identiti dan menjalankan tapisan keselamatan yang lebih ketat,” ujar pegawai Jabatan Negara pada rabu lepas.

Walaupun soalan-soalan baru ini adalah secara sukarela, kegagalan menyediakan maklumat yang diminta boleh melambatkan atau menghalang proses permohonan visa individu terlibat.

Sebelum ini, Kerajaan Amerika Syarikat di bawah pentadbiran Trump telah mengenakan sekatan melarang membawa masuk ke dalam kabin kapal terbang peranti elektronik lebih besar daripada telefon pintar termasuk komputer riba, tablet, e-reader, kamera, pemain DVD mudah alih, dan peranti permainan tangan yang bersaiz lebih besar daripada telefon pintar.

Sekatan ini meliputi sesiapa saja yang terbang masuk ke US daripada negara Timur Tengah termasuk Jordan, Qatar, Kuwait, Morocco, United Arab Emirates, Arab Saudi, Mesir dan Turki.

Jadi sebelum anda memohon visa ke US, cuba-cuba lah ingat balik. Adakah anda pernah buka akaun Facebook lain di zaman kanak-kanak riang dan meninggalkan komen nakal di mana-mana satu ketika dulu?

Baca lagi: Donald Trump Desak Haram Muslim Masuk Amerika Syarikat


Pemotong Rambut Xiaomi Kini Boleh Didapatkan Dengan Harga Serendah RM20

Bermula dengan menghasilkan telefon pintar mampu milik, jenama Xiaomi nampaknya terus berkembang dari segi rangkaian produk daripada menghasilkan pengetip kuku sehinggalah kepada penawaran GoKart edisi Lamborghini.

Pada kali ini, kami ingin kongsikan kepada anda sebuah lagi produk yang mungkin berbaloi untuk kegunaan di rumah serta ditawarkan dengan harga mampu milik iaitu pemotong rambut daripada Xiaomi yang ditawarkan di bawah jenama Enchen.

Berbeza dengan pemotong rambut mudah alih yang dikuasakan menggunakan bateri AA atau AAA, Xiaomi Enchen Boost hadir dengan pengecasan berasaskan USB. Dalam erti kata lain, pengguna tidak lagi perlu menukar bateri untuk terus menggunakannya.

Dua model ditawarkan Xiaomi buat pemotong rambut keluaran mereka terdiri daripada model Enchen Boost dan Enchen Hummingbird dimana masing-masing ditawarkan dengan harga sekitar RM20 dan RM39.90. Apa yang membezakan dua model ini adalah Xiaomi Enchen Hummingbird hadir dengan lebih banyak mata pemotong.

Buat anda yang berminat untuk mulai berjinak memotong rambut sendiri atau mungkin ahli keluarga di rumah, Xiaomi Enchen antara model yang boleh dipilih melihatkan harganya yang mampu milik dan praktikal. Anda boleh klik di sini untuk mendapatkannya menerusi Lazada dan Shopee. Selamat mencuba!

Xiaomi Mi 10 Ultra baru-baru ini berjaya muncul sebagai telefon pintar dengan kamera terbaik menurut DxOMark.

Xiaomi Mi 10 Ultra Muncul Sebagai Telefon Pintar Dengan Kamera Terbaik Menurut DxOMark

Xiaomi Mi Smart Band 5 Dijual Secara Rasmi Di Malaysia Dengan Harga RM169


Adakah Kopi Mampu Kurangkan Risiko Jangkitan COVID-19? Ini Penjelasan Saintis

Sekiranya anda adalah peminat kopi, saintis mungkin mempunyai berita baik untuk anda. Satu kajian ilmiah telah dijalankan dan hasilnya menunjukkan bahawa dengan minum secawan kopi setiap hari dapat mengurangkan risiko anda dijangkiti COVID-19.

Dalam satu laporan yang dikeluarkan oleh Fox News, melalui kajian ilmiah yang diterbitkan di Nutrients yang dilakukan oleh para saintis dari Northwestern University terhadap lebih 40,000 peserta yang telah dibahagikan mengikut faktor umur, jantina dan sejarah perubatan. Para penyelidik mendapati bahawa mereka yang minum secawan kopi atau lebih setiap hari mempunyai kurang risiko untuk dijangkiti dengan wabak COVID-19, berbanding dengan mereka yang sama sekali tidak minum kopi.

Pengambilan kopi mempunyai kesan positif terhadap biomarker keradangan seperti CRP, interleukin-6 (IL-6), dan faktor nekrosis tumor I (TNF-I). Perkara yang perlu diperhatikan di sini adalah bahawa biomarker ini juga dikaitkan dengan tahap parah dan kematian akibat COVID-19.

Tidak hanya kopi, para penyelidik juga menemui beberapa makanan yang mampu untuk mengurangkan risiko COVID-19. Melalui kajian kepada peserta terbabit, para penyelidik secara khusus melihat kesan kepada penggunaan kopi, teh, daging yang diproses, daging merah, buah, sayur-sayuran dan ikan berminyak. Mereka mendapati bahawa dengan memakan lebih banyak sayuran dan mengurangkan pengambilan daging yang diproses juga mampu untuk mengembangkan sistem imunisasi ke tahap yang lebih baik terhadap tindak balas virus.

“Hasil kajian kami menyokong hipotesis bahawa faktor pemakanan dapat mempengaruhi aspek yang berbeza dengan sistem kekebalan tubuh, termasuk kerentanan terhadap COVID-19. Menggalakkan untuk patuh terhadap cara pemakanan tertentu (misalnya, meningkatkan pengambilan sayur-sayuran dan mengurangkan pengambilan daging yang diproses) mungkin merupakan tambahan kepada cara sedia ada kepada garis panduan perlindungan wabak COVID-19 untuk membatasi penyebaran virus ini, “kata para penyelidik seperti yang dilaporkan oleh Wion.

“Walaupun penemuan ini memerlukan pengesahan bebas, kepatuhan terhadap tingkah laku diet tertentu mungkin merupakan alat tambahan kepada panduan perlindungan COVID-19 yang ada untuk membatasi penyebaran virus ini,” tambah mereka.

430 hari tanpa kes baharu, rahsia Brunei menang melawan COVID-19. Klik pautan di bawah untuk membaca.

430 Hari Tanpa Kes Baharu, Rahsia Brunei Menang Melawan COVID-19

WHO Beri Amaran Varian Baharu COVID-19 Yang Lebih Merbahaya Dijangka Menular


Pemuda ‘Amuk’ Libas Parang Ke Arah Kenderaan Lain Ditahan Polis

Seorang lelaki berusia 27 tahun yang didakwa melibas parang ke arah sebuah kenderaan lain telah ditangkap anggota dari Bahagian Siasatan Jenayah IPD Sibu pada jam 1 Petang susulan laporan polis yang dibuat seorang lelaki berusia 37 tahun pada jam 10 pagi hari yang sama.

Memetik portal DayakDaily kejadian yang berlaku di Jalan Upper Lanang dipercayai berpunca apabila pengadu membunyikan hon keretanya kepada Perodua Kancil terbabit.

Ketua Polis Daerah Sibu ACP Zulkipli Suhaili dalam siaran medianya mengesahkan tangkapan suspek yang akan direman di Mahkamah Sibu hari ini dan siasatan lanjut kes masih dijalankan.

Kes disiasat di bawah Seksyen 506/427 Kanun Keseksaan.

Terdahulu, tular dua buah video di mana sebuah kereta Perodua Kancil meluru melawan arah dan berhenti di tengah-tengah jalan, lalu pemandunya keluar mengacu dan melibas parang ke arah kenderaan di belakangnya.

Dalam video yang lain pula, kelihatan kenderaan dinaiki pengadu segera mengundurkan kenderaan untuk mengelak daripada serangan suspek.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Perodua Alza 2022 didakwa pertama kemalangan di Malaysia ini mengundang pelbagai reaksi netizen. Baca lebih lanjut melalui pautan di bawah.

Netizen Kongsi Pelbagai Reaksi Selepas Perodua Alza 2022 ‘Pertama’ Terlibat Kemalangan

Rempuh Kereta Dinaiki Tiga Beranak, Pemandu Myvi Dakwa Sedang Lihat Waze Sebelum Kemalangan

Dakwa Bas Berlanggar Dengan Kenderaan Lain, Kenyataan Rapid Penang Undang Pertikaian Netizen


Pemuda Belasah Warga Emas Sehingga Terbaring Atas Jalan Ditahan Polis

Pada hari semalam tular beberapa rakaman video menunjukkan seorang pemuda memukul lelaki warga emas di atas jalan raya. Selepas kejadian itu disedari oleh penduduk setempat, orang ramai segera meleraikan tindakan pemuda itu.

Ketua Polis Daerah Shah Alam, Asisten Komisioner Mohd. Iqbal Ibrahim menyatakan lelaki berusia 23 tahun itu ditahan selepas mangsa berusia 61 tahun tampil membuat laporan, kira-kira pukul 2 petang semalam.

Siasatan awal mendapati mangsa yang juga pesara swasta memandu bersama isteri dan cucunya menuju ke Putrajaya pukul 12 tengah hari. Ketika mangsa membelok ke kanan menghala ke Alam Avenue, suspek yang menunggang Yamaha Y15 dipercayai menjerit dan memarahinya.

Kejadian berlaku di Padang Jawa, Shah Alam. Kedua-dua individu sedang buat laporan polis | Mohd Faizal Wahid | 22 MEI 2022. #TrendingNewsMalaysia #beritaditiktok #fyp

♬ Horror atmosphere piano & SE. – Kohrogi

“Mangsa kemudian berhenti untuk memeriksa sekiranya ada perlanggaran, namun suspek terus menendang dada kirinya.

“Suspek kemudian duduk atas badan mangsa dan menumbuk muka dan kepala bertubi-tubi hingga menyebabkan bengkak bawah mata serta kepala selain sakit di rusuk,” katanya dalam kenyataan hari ini.

Tambah Mohd. Iqbal, kes disiasat mengikut Seksyen 323 dan 506 Kanun Keseksaan.

“Penunggang motosikal itu akan direman esok bagi membantu siasatan.

“Individu yang mempunyai maklumat berkaitan kes itu diminta menghubungi Pegawai Penyiasat Inspektor Nur Syuhada Aziz di talian 018-9124770,” katanya.

Penjelasan Chef Ammar mengenai caj tambahan dikenakan bagi pelanggan yang mahu take away telah mengundang pertikaian netizen. Baca lebih lanjut melalui pautan di bawah.

Pertikai Kena Bayar Untuk ‘Take Away’, Chef Ammar Jelaskan Sebab Caj Tambahan Dikenakan

Lebih Setahun Lif Rosak, Respon Tidak Masuk Akal RapidKL Terhadap Golongan OKU Buat Netizen Berang

Kena Marah Dengan Polis, JSPT Minta Penunggang Motosikal Tidak Ikut Belakang Pasukan Kecemasan


Pemuda Dakwa Ada Ferrari ‘Pick Up’ Wanita Arab Minta Sedekah, Nasihat Jangan Cepat Percaya

Majoriti orang Malaysia mempunyai satu sifat semula jadi yang terpuji, iaitu pemurah. Setiap kali ada pihak memerlukan pertolongan, pasti ada bantuan diberikan tanpa soal selidik lebih lanjut dibuat terlebih dahulu.

Baru-baru ini seorang pemuda mendedahkan terdapat satu sindiket peminta sedekah aktif di sekitar Jalan Bukit Bintang. Perkara itu dikongsikan melalui TikTok @hazimnazril yang mana beliau dan rakannya didatangi oleh seorang wanita Arab meminta sedekah sambil menyatakan dirinya kelaparan.

Jadi beliau pun belanja wanita tersebut Shawarma, namun wanita itu tetap memintanya wang. Oleh kerana berasa kesian, sedikit wang diberikan kepada wanita terbabit.

Bagaimanapun, seorang pekerja Shawarma menghampiri mereka dan memberitahu bahawa wanita terbabit merupakan salah seorang ahli sindiket peminta sedekah.

So cerita dia macam ni, petang tadi aku pergi makan shawarma dekat yang sebelah mcd ni. And then tiba tiba datang perempuan arab ni minta sedekah. Dia kata dia lapar. Aku pun offer la nak belanja dia shawarma. Dia pun okay. Lepas tu, tiba tiba dah belanja shawarma dia mintak duit pulak. Aku pun dengan rasa kesian bagi la duit sikit. And then, macam yang korang boleh tengok dalam video ni. Pekerja shawarma ni , datang kat aku bagitahu yang sebenarnya perempuan arab ni malam malam ada kereta ferrari pickup dia kat situ. So senang cerita perempuan arab ni, dia ada syndicate beggars. So hati hati guys ! #awareness #syndicate

Lebih mengejutkan mereka lagi, apabila pekerja Shawarma itu mendedahkan dia kerap melihat wanita Arab itu diambil oleh ‘seseorang’ yang membawanya naik Ferrari di sekitar kawasan tersebut pada waktu malam.

Perkongsian video itu telah mendapat perhatian netizen lain. Ramai mendakwa mereka pernah terjumpa dengan wanita Arab seperti itu di tempat lain. Ada yang pernah terjumpa di sekitar ibu kota Melaka.

Nyata orang ramai lagi, wanita Arab sambil membawa ahli keluarga itu didakwa memarahi orang ramai yang enggan memberi wang untuk bayar makanan yang mereka tempah.

Netizen meminta agar pihak berkuasa dapat menjalankan siasatan dan mengambil tindakan tegas terhadap sindiket peminta sedekah yang sedang berleluasa di merata-rata tempat.

Tambah orang ramai lagi, gara-gara peminta sedekah seperti ini membuatkan mereka berasa kurang selamat untuk keluar berjalan di tempat-tempat awam kerana bimbang akan menjadi ‘mangsa’ sindiket terbabit.

Dalam pada itu, warganet mengucapkan ‘terima kasih’ kepada pekerja Shawarma itu yang mendedahkan taktik yang dilakukan oleh wanita Arab terbabit. Jadi orang ramai lebih berhati-hati apabila berhadapan dengan warga Arab yang datang meminta bantuan.


Pemuda Di Indonesia Sanggup Kembara 236km Hanya Untuk Dikecewakan ‘Kekasih’ Mobile Legends

Ketika dalam talian semuanya indah belaka tetapi keindahan itu hanya bersifat sementara bagi pemuda ini. Dalam video yang tular di Indonesia, seorang pemuda sanggup menunggang motosikal dari Riau ke Padang Panjang sejauh 236km untuk bertemu dengan gadis yang dikenalinya menerusi Mobile Legends.

Setibanya beliau ke lokasi, beliau diberitahu bahawa gadis berkenaan tidak mahu bertemunya dan mengusir pemuda itu pulang. Penduduk tempatan yang prihatin dilihat menghulurkan teh o ais kepada lelaki tersebut untuk bantu menenangkan beliau.

A post shared by Fakta Indo | Berita Indonesia (@fakta.indo)

Lelaki berkenaan kelihatan sangat berharap untuk bertemu gadis yang beliau temui di Mobile Legends. Namun kata-kata yang diberikan oleh perakam video berkenaan boleh dijadikan nasihat buat semua.

“Kasihan juga. Anak ini dari Riau mahu menemui pacar (kekasih) di Pekan Panjang. Istigfar. Masih banyak cewek (gadis) lain di luar sana. Jangan jadi sedih begini,” katanya.

Apa yang terjadi kepada pemuda ini dharap dapat dijadikan iktibar supaya jangan taasub dengan permainan dalam talian. Berhati-hatilah.

Sebelum ini, seorang gadis sanggup menjual motosikal milik bapanya untuk beli tiket penerbangan untuk bertemu kekasih yang juga ditemui secara dalam talian. Baca lagi pada pautan di bawah.

Anak Sanggup Jual Motosikal Bapa Demi Beli Tiket Penerbangan Jumpa Kekasih ‘Online Game’

Mampu Beli Kereta Mewah Hanya Dengan Bermain Mobile Legends? Ini Penjelasannya

‘Humble’ Dan Menghiburkan, Ini Sebabnya Soloz Berjaya Menjadi ‘Streamer’ Paling Popular Malaysia


Pemuda Ini Ada Cara Tersendiri Mendekati Masyarakat Di Malaysia. Respect!

Pernahkan anda alami, bila tiba di tempat awam dan tiba-tiba saling terpandang dengan orang yang berdekatan, lalu rasa kekok sama ada nak senyum atau buat-buat tak nampak ?

Rasa macam janggal je nak bertegur sapa. Akhirnya, anda pun keluarkan handphone untuk keluar dari situasi tersebut.

Apa kata, anda simpan semula handphone tu dan beranikan diri berbual-bual dengan orang sebelah.

Saksikan anak muda ini dengan caranya sendiri membuktikan tiada jurang antara usia dan warna kulit.

Kita tentu boleh buat perkara yang sama.

Tontonlah video sempena bulan kemerdekaan dari Digi ini.


Pemuda Ini Digelar ‘Elon Musk Of Ghana’ Selepas Hasilkan Kereta Daripada Bahan Terbuang

Siapa sahaja yang tidak mengenali Elon Musk, pengasas kereta elektrik jenama Tesla dan individu yang sebelum ini pernah dinobatkan sebagai manusia paling terkaya di dunia.

Kehebatan Elon Musk dalam menghasilkan kereta bagi jenama Tesla sememangnya tidak dapat dinafikan. Namun selain Elon Musk, pernah atau tidak anda terbaca kisah seorang pemuda di Ghana yang mahir mencipta kereta dengan hanya menggunakan bahan-bahan logam terbuang?

Pemuda yang dimaksudkan mahu dikenali sebagai Kelvin dan kejiranan setempat menggelarnya sebagai ‘Elon Musk of Ghana’. Walaupun kehidupan di Ghana sangat daif serta serba kekurangan, namun keadaan itu bukanlah satu alasan untuk Kelvin tidak berjaya dalam bidang kejuruteraan automotif.

Menerusi perkongsian video oleh YouTuber Nas Daily, Kelvin sejak berumur 10 tahun sudahpun berjaya mencipta robot, vakum serta kapal terbang permain yang diperbuat daripada bahan terbuang.

Kelvin juga dimaklumkan tidak bersekolah dan dia hanya belajar secara sendiri untuk mendalami ilmu automotif ini menerusi pemerhatian serta penilitian cara pembuatan kereta di kedai kereka.

“Saya akui bahawa saya amat minat dalam bidang pembuatan enjin ini. Namun disebabkan faktor kewangan, saya tidak mampu untuk bersekolah di sekolah kejuruteraan.

“Segalanya saya belajar sendiri termasuk cara bagaimana untuk menghasilkan kereta,” ujar Kelvin menerusi video berkenaan.

Difahamkan, selama 4 tahun, Kelvin ulang-alik ke kedai kereta untuk mendalami ilmu automotif kereta. Apabila sudah faham mengenai kereta, dia kemudiannya mencari bahan logam yang terbuang di kawasan tempat pelupusan sampah, lokasi pembinaan serta di lain-lain tempat.

“Namun tidak semua bahan terbuang boleh ditemui, maksud saya enjinnya yang terpaksa saya beli walaupun harganya jauh lebih mahal daripada kemampuan pendapatan saya sekeluarga.

“Demi melaksanakan impian ini, saya mengambil upah berkerja sambilan sebagai buruh binaan demi mengumpul wang untuk membeli enjin kereta terpakai untuk kereta saya.

Akhirnya, Kelvin berjaya menghasilkan sebuah kereta seakan-akan Tesla dan pintu terangkat persis kereta Ferrari dengan kos sebanyak $3,000 (+- RM12,000). Seperti Elon Musk yang mencipta kereta elektrik untuk Tesla, begitulah juga dengan Kelvin yang bercita-cita untuk mencipta kereta elektrik berjenama syarikatnya sendiri satu hari nanti.

Berharap kisah Kelvin ini dapat memberikan inspirasi kepada kita semua. Baca lagi artikel menarik mengenai automotif menerusi klik pada pautan di bawah.

Pelajar Dari Palestin Cipta Kereta Solar Bagi Mengatasi Masalah Kekurangan Minyak

Lelaki Ini Cipta Kereta Kebal Yang Boleh Menghantar Buku Percuma

Geram Dengan Kesesakan Lalu Lintas, Lelaki Ini Cipta Helikopter Buatan Sendiri


Pemuda Ini Dikecam Selepas Iklankan Motosikal RX-Z Dengan Harga Mencecah RM70,000

Mulai dilancarkan pada pertengahan zaman 80-an, motosikal keluaran Yamaha iaitu RX-Z masih lagi mengumpul jumlah peminat yang ramai sehingga kini.

Motosikal yang terkenal di kalangan peminat enjin dua lejang ini walau bagaimanapun telah ditamatkan pengeluarannya oleh Yamaha sejak dari tahun 2011 lagi sekaligus membuatkan model ini menjadi rebutan peminat yang melabelnya sebagai rare.

Terbaharu, tular di media sosial apabila seorang pemuda mengiklankan Yamaha RX-Z yang sebelum ini dijual dengan harga kurang daripada RM15,000 mengikut tahun kini dijual kembali dalam keadaan new old stock (NOS) dengan harga mencecah RM70,000.

Harga yang ditawarkan nyata mengejutkan ramai peminat lama RX-Z sekaligus mengundang kecaman berikutan harga yang dikatakan tidak masuk akal.

Dalam usaha untuk ‘menjernihkan’ keadaan, penjual Yamaha RX-Z bernilai RM70,000 ini tampil dengan memuat naik sebuah video bagi menjelaskan mengapa model ‘rare’ ini hadir dengan tanda harga yang tinggi. Menerusi perkongsian video yang dibuat, pemuda ini menjelaskan harga tinggi yang ditawarkan berikutan komponen-komponen RX-Z yang mahal.

Menurut beliau, harga tempat duduk RX-Z kini mampu mencapai sehingga RM5,000, manakala coverset sahaja sudah mencapai RM15,000. Beberapa komponen lain seperti ekzos dan meter RX-Z masing-masing telah mencapai RM2,000 dan RM3,500.

Harga yang disebutkan bagi komponen-komponen RX-Z ini sekali lagi mengejutkan peminat RX-Z yang membandingkan harga yang ditawarkan dengan harga yang boleh didapat terus daripada kedai-kedai yang menawarkan sparepart original RX-Z.

Difahamkan penjual ini sudah menerima tawaran daripada seorang pembeli yang sudi membeli dengan harga RM55,000 namun beliau masih menanti pembeli yang sanggup mendapatkan jentera ini dengan harga RM70,000.

Sebagai perbandingan, harga Yamaha RX-Z pernah mengejutkan orang ramai sebelum ini selepas ditawarkan sehingga RM35,000 pada tahun 2017. Melihat kepada keadaan semasa, harga bagi model ini seolah masih belum mencapai harga siling selepas model yang dikatakan rare ini kini diiklankan dengan harga mencecah RM70,000.

Sebelum ini tular sebuah kancil unik versi ‘cabriolet’ yang ditawarkan dengan harga serendah RM2,000. Ketahui lebih lanjut mengapa model ini sedia dilepaskan dengan harga yang rendah.

Kancil ‘Cabriolet’ Di Klang Ini Sedia Dijual Dengan Harga Serendah RM2,000

5 Tip Asas Penjagaan Kereta Sempena Musim PKP

Usia Bukan Penghalang Wak Bakar ‘Bela’ Motosikal Klasik


Pemuda Ini Jelaskan Bagaimana Pintu Kecemasan Digunakan Jika Berlaku Kebakaran

Masuk saja ke mana-mana bangunan sama ada apartment, pusat membeli-belah atau pun bangunan pejabat, kita pasti akan perasan kewujudan pintu dengan papan tanda KELUAR di bahagian atasnya.

Walaupun ramai yang sudah tahu dan boleh mengagak pintu ini akan digunakan untuk tujuan kecemasan namun masih ada yang tertanya-tanya fungsi sebenar pintu ini dan bagaimana ianya digunakan jika berada dalam situasi yang tidak diinginkan.

Tidak mahu persoalan tersebut terus berlegar-legar dalam fikiran netizen, seorang pengguna Twitter, Ahmad Azmer Izat kemudiannya tampil menjelaskan ringkas mengenai perkara berkenaan.

Beliau yang mempunyai pengalaman dalam bidang Air Conditioner and Mechanical Ventilation memberitahu pintu berkenaan akan digunakan sekiranya berlaku kebakaran dalam mana-mana premis.

“Fungsi utama bilik ini bukan untuk halang api sebenarnya, sebab boleh tahan dua jam sahaja.

“Dia fokus kepada asap tebal bila kebakaran. Jadi asap itu tak boleh ikut masuk dalam bilik ini,” jelasnya.

Bilik yang dimaksudkan adalah ruang yang dimasuki mangsa melalui pintu kecemasan yang dibincangkan lebih awal tadi. Bila menggunakan pintu kecemasan, mangsa akan berada di dalam ruangan atau ‘bilik’ yang terhalang daripada asap kebakaran tadi.

Betul, hampir semua orang sudah mengetahui pintu berkenaan akan digunakan untuk menyelamatkan diri jika berlaku kecemasan. Tetapi kenapa anda tidak menggunakan sahaja pintu-pintu yang lain?

“Bila loceng kecemasan sudah berbunyi, roller shutter (macam pintu depan kedai) akan tertutup.

“Jadi, pintu yang ‘entah apa-apa’ itu yang satu-satunya boleh akses ke dalam ruangan yang bertutup tadi,” jelasnya.

Hal ini menurutnya berlaku kerana ruang yang tertutup atau ‘bilik’ tadi akan menjadi ‘fire rated’ dan boleh menyelamatkan mangsa untuk sekitar dua hingga empat jam.

“Untuk mencari tempat yang selamat anda perlu masuk ke ‘bilik’ ini.

“Bila bukak pintu ‘bilik’ berkenaan, tekanan angin daripada dalam akan menolak kembali asap untuk ke luar. Perhatikan kertas (dalam video),” jelasnya.

Beliau dalam perkongsiannya itu turut menunjukkan rakaman video bagaimana pintu berkenaan boleh menghalang asap daripada memasuki ruangan atau ‘bilik’ yang dinyatakan tadi.

For who still don't get it. Ni sample time inspection bomba dulu. Just imagine surrounding kat luar penuh dgn asap when on fire. pic.twitter.com/HAOZ3cXnDa

— Name cannot be blank (@Azmerizat) December 1, 2020

“Sempat la semua orang nak lari daripada terbako tu,” katanya.

Sehingga artikel ini ditulis, perkongsiannya yang dibuat pada 30 November itu sudah pun mendapat lebih 4,000 retweet dan 8,500 likes di Twitter.

Baca juga perkongsian semasa dan apa yang berlaku di media sosial ketika ini melaui pautan di bawah.

Punggah Roti Tanpa Bungkusan, Video Tular Ini Buat Netizen ‘Husnuzon’ Berjemaah

Gardenia Umum Kenaikan Harga Roti Bermula 1 Disember 2020

Dijanjikan Wang ‘Percuma’ Dengan Mudah, Ramai Kongsi Tertipu Dengan Skim Isharefans


Pemuda Ini Kongsi Kisah Bina Bisnes Eng’s Popcorn Sehingga Berjaya Cecah Jualan 7 Angka

Jika tidak mula, sesiapa pun tidak tahu mereka boleh berjaya. Perniagaan yang pada mulanya hanya kecil-kecilan kemudiannya besar sehingga mencecah jualan 7 angka!

Itulah yang dilalui oleh Mohamad Shazarul Ismail, pengasas jenama Eng’s Popcorn yang berasal dari Batu Pahat, Johor.

A post shared by Mohamad Shazarul (@shazarul_ismail)

Shazarul bukanlah berasal dari keluarga berada. Beliau merupakan anak ke-5 dari 8 orang adik beradik dan semangat untuk belajar tentang bidang perniagaan itu bermula ketika bekerja sebagai pekerja pasar di Batu Pahat selepas tamat SPM. Shazarul bekerja mengupas bawang seawal sebelum subuh lagi dan selepas itu menguruskan kedai pakciknya pula demi membantu keluarga selepas pemergian arwah ayah beliau.

Shazarul kemudiannya menyambung pengajian di peringkat Diploma dalam bidang automotif di Pekan, Pahang. Namun disebabkan masalah kewangan, keluarga, beliau tidak dapat menamatkan pengajiannya dalam bidang automotif.

Shazarul kembali bekerja di pasar tetapi kerana niat mahu membantu keluarga, Shazarul terdetik untuk mula berniaga snek yang mudah untuk dinikmati pada bila-bila masa, popcorn. Pada tahun 2017, beliau mula menjual secara kecil-kecilan di sekitar rumah.

Mulanya mendapat permintaan daripada jiran, kemudiannya ‘merebak’ ke satu kampung, kemudiannya ke satu bandar Batu Pahat dan kini di seluruh negara!

A post shared by Eng's Popcorn (@engspopcornhq)

Selain rasanya, salah satu sebab kejayaan Eng’s Popcorn adalah kerana nama produk itu sendiri. Mana datangnya nama ‘Eng’ sedangkan nama penuh pengasasnya adalah Mohamad Shazarul Ismail?

Engs merupakan nama panggilan arwah bapanya. Moyang kepada Shazarul berketurunan cina dan tidak mahir menyebut nama penuh bapanya. Jadi, beliau memberi nama panggilan Engs kepada arwah bapanya.

Siapa sangka nama panggilan tersebut membawa tuah sehingga menjadi salah satu jenama popcorn ternama di Malaysia! Menurut Shazarul, beliau memilih nama tersebut sebagai penghargaan kepada pengorbanan arwah bapanya dalam membesarkan mereka sekeluarga.

Sekali dengar nama Eng’s Popcorn, ramai yang akan ingat ia dimiliki oleh orang bukan Islam tetapi ia sebenarnya 100% perniagaan Muslim Bumiputera dan dijamin halal. Selain halal, ada sebab mengapa Eng’s Popcorn ini sentiasa laris di pasaran.

Eng’s Popcorn ini dimasak segar setiap hari dan apa yang diterima oleh stokis adalah stok baru. Tiada istilah ‘simpan lama’ kerana demand untuk popcorn ini sentiasa ada dan semakin bertambah.

Eng’s Popcorn menggunakan Premium South African Mushroom Popcorn Kernel, jadi rasa popcorn akan jadi lebih rangup dan premium. Setiap popcorn juga disalut penuh dengan karamel untuk kepuasan pembeli. Warna pada popcorn ini juga original tanpa sebarang pewarna tambahan digunakan. Nampak cantik dalam balang itu cumalah warna asal karamel!

Setiap bisnes pasti ada permulaan dan setiap permulaan pasti ada pahit getirnya. Berdasarkan perkongsian Shazarul awal-awal dahulu, dapat jual sebalang pun sudah sangat seronok dan sanggup buat penghantaran ‘tidak masuk akal’ kerana excited ada pembeli.

“Pengalaman tak boleh saya lupakan masa awal-awal berniaga Eng’s Popcorn memang banyak. Orang tempah sebalang dua saya sanggup hantar sejauh 50km. Ulang alik sahaja dan 100km. Itu customer order sebalang, harga RM18 sahaja.

“Tapi mula-mula tu tak rasa penat hantar jauh. Cuma seronok ada orang support bisnes kita. Paling seronok bila orang kata popcorn kita sedap walaupun itu resipi yang dahulu. Makin lama berniaga, kita improve penggunaan bahan dan resipi sehinggalah apa yang ada di pasaran sekarang ini,” kata Shazarul.

Sebelum mempunyai stokis, beliau mula berniaga dengan meletakkan Eng’s Popcorn di kedai makan. “Pada mulanya memang segan nak tanya kedai-kedai makan untuk letak produk kita, tapi perlu berani hadapi rejection. Cara saya, saya akan berikan ‘tester’ dahulu kepada tuan kedai dan kalau mereka berminat, baru saya akan tumpang letak Eng’s Popcorn di situ. Alhamdulillah cara saya tu berhasil dan dalam 30 kedai yang support bisnes saya.

“Tapi kena ingat saya letak Eng’s Popcorn ni secara consignment; bila habis baru saya dapat hasil jualannya. Ingatkan mula-mula dulu letak di kedai terus dapat cash. Rupanya bukan macam tu konsepnya. Haha. Masa tu muda lagi. Konsep langgar dahulu belajar kemudian. Sikit-sikit kumpul ilmu perniagaan,” tambah Shazarul.

Pada tahun 2018, kakak Shazarul telah mengajak beliau menyertai program Richworks, Intensif Magnet Kekayaan dan Kejayaan (IMKK). Pada mulanya niat beliau sekadar hendak menemani tapi dapat kesan besar apabila IMKK berjaya buang semua perasaan negatif dalam diri dan antara point penting yang beliau dapat adalah menjaga hubungan dengan Pencipta dan mulakan dengan apa yang ada di tangan.

Berkat belajar, Eng’s Popcorn mula masuk dunia online dan membuka ejen dan stokis pada awal tahun 2019. Awalnya memang tidak tahu tentang konsep agen dan stokis tetapi bila ada sistem ini, barulah pasaran Eng’s Popcorn dapat mengembang dengan lebih besar.

Dari sistem agen stokis ini Shazarul belajar cara untuk membantu orang ramai untuk sama-sama berkongsi rezeki. Berasal daripada keluarga yang sederhana, beliau berasa bertanggungjawab untuk melonjak taraf ekonomi serta membela nasib keluarga dan anak bangsa di sekeliling beliau.

Pada tahun 2020, jualan Eng’s Popcorn berjaya mencapai RM8 Juta! Bukan itu saja pada usia yang sangat muda beliau berjaya berkongsi rezeki dengan lebih 50 orang staf dan yang paling membanggakan, beliau berjaya buka sebuah kilang seluas 21,000 kaki persegi di Batu Pahat, Johor.

Begitulah kisah kejayaan Shazarul, pengasas Eng’s Popcorn. Apa yang boleh dipelajari daripada perjalanan jenama Eng’s Popcorn ini adalah jangan malu dan segan dalam memulakan bisnes. Kena usaha dan produk yang kita usahakan, kita juga boleh berjaya seperti Eng’s Popcorn. Semoga bermanfaat. Buat anda yang berminat untuk cuba produk Eng’s Popcorn, boleh klik di sini.

Ini beberapa kisah inspirasi bisnes lain yang anda boleh baca. Klik pada pautan di bawah.

Pernah Menjadi Bahan Tawa, Jeff Bezos Buktikan Pelan Ke Angkasa Bukan Sekadar Sembang Kosong

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb

Jatuh Kerana Berita Palsu, Sos Aminah Hassan Kembali Berdiri Semula


Pemuda Ini Kongsi Pengalaman Diganggu Geng Zumba ‘Rakus’ Sewaktu Beriadah

Pernahkah anda mengalami kejadian seperti dipanggil-panggil atau digoda ketika sedang berada di jalan? Perbuatan tersebut dikenali sebagai cat-calling bukan bermaksud panggilan kucing tetapi ia merupakan salah satu bentuk street harassment iaitu gangguan seksual yang dilakukan di tempat awam yang selama ini dianggap satu kebiasaan.

Mulai dari meminta anda melihat ke arah mereka, meminta anda tersenyum untuk mereka, bertanya hendak kemana, atau apakah anda ingin ditemani, meminta berkenalan, dan lain lain. Barangkali gangguan sebegini pernah dialami oleh semua perempuan tetapi ia tidak bermakna lelaki terkecuali daripada menjadi mangsa ‘cat-calling’ ini.

Terbaharu, melalui satu tweet oleh pemuda ini di akaun media sosialnya @HudzaifahAziz berkongsi pengalamannya menjadi mangsa cat-calling. Beliau yang sedang berjogging di sebuah taman telah dikejar oleh beberapa wanita yang melakukan senaman zumba di kawasan tersebut.

I was catcalled & even chased by a group of Zumba aunties and kakaks. They even took a video of me running. Might looked fun but imagine if the situation was reversed, it would be outright sexual harassment. #StoryOfMyLife 🙂 pic.twitter.com/dnBAVVtIRD

— 🕴🏻جای🕴🏻 (@HudzaifahAziz) September 16, 2019

Malah, beberapa wanita tersebut juga telah merakam video beliau yang sedang berlari. Jika sebelum ini wanita yang sering diganggu, ini pula sebaliknya. Perbuatan para wanita tersebut telah menimbulkan rasa kurang selesa dan kejadian ini mungkin kelihatan kelakar tetapi bukan bagi beliau. Situasi tersebut telah dirakam oleh rakan beliau yang turut serta bersenam bersama beliau.

This video was recorded by @itshakimishraf who ran with me this morning. Maybe it’s my fault, I should cover up if I don’t want to be harassed. We can’t be expected to lower our gaze if the temptation is there. Kaaannnn 😉. Okay la lepas ni aku lari pakai purdah dan jubah ya ☺ pic.twitter.com/0WwA3d6dYl

Menurut beliau, ini bukan kali pertama kejadian sebegini menimpa beliau. Akan tetapi, beliau diamkan sahaja kerana takut sekiranya diluahkan nanti, akan digelakkan dan dilabel tidak kental jadi kesudahannya beliau hanya mendiamkan diri sahaja.

Tbh aku dah kena benda macam ni since sekolah rendah lagi from both genders. Makcik pakcik abang kakak. And I’ve decided to keep quiet je sebab

1) saya seorang lelaki.2) kalau bagitau nanti kena gelak je so baik tak payah. 3) di cop sebagai tak se🍆.

Untuk pengetahuan anda, ada beberapa negara yang merasakan tindakan cat-calling ini termasuk perbuatan yang melanggar undang-undang dan pelakunya akan dijatuhi hukuman atau denda yang cukup tinggi. Antara negara tersebut ialah Belgium, Portugal, Argentina, Kanada, New Zealand dan Amerika Syarikat.

Perkongsian tersebut mendapat pelbagai reaksi netizen dan rata-rata netizen menzahirkan rasa kesal melihat perbuatan sedemikian yang seharusnya tidak dilakukan oleh para wanita ini dan berharap beliau berada dalam keadaan baik.

Srsly old ladies harassing younger male/female are just as disgusting as old men do. Whoever disagree hmm check your brain pls. If you have one.

— NaSa 💜 Quilling Arts (@_naddddzirah) September 16, 2019

Man, sorry you had to go through that :(Sad to see that most people still rasa benda ni okay just bcs it happened to men. Geez. Hope you feel better now. Take care!!!

— 🄱🅄🄽🄽🅈 🐰 (@chizubunny) September 16, 2019

Yikes!!! Genders aside, no one should ever experience that! Sorry you had to go through it 😰

— Morningstar (@aaddleenaa) September 16, 2019

holy shit dude! i hope you are okay! must be traumarised get chased by makciks 😩

— a v o c a d o n t (@sinniestsinner) September 16, 2019

Justeru, peranan masyarakat untuk bertindak menyedarkan para pelaku cat-calling ini sangat diperlukan supaya semakin ramai orang yang sedar bahawa sikap sedemikian sangat tidak sopan dan membawa kepada trauma dan sebagainya.

Lihat bagaimana seriusnya kes gangguan seksual ini sehingga Pegawai Kementerian Kewangan Jepun letak jawatan. Klik pautan dibawah untuk mengetahui lebih lanjut.

Pegawai Kementerian Kewangan Jepun Letak Jawatan Akibat Skandal Gangguan Seksual

Dorong Perbuatan Tak Senonoh, Pawagam Sediakan Katil Diarah Tutup

Sementara Kita Kurang Ambil Perhatian, Lelaki Ini Dedahkan Bahaya Pedophilia Kepada Masyarakat


10 Tiket Flight Murah AirAsia Ke Luar Negara Yang Anda Boleh Beli Dalam Minggu Ini

Dengan keadaan jerebu yang dijangka berlanjutan sehingga tahun hadapan, molek kiranya anda usha tiket-tiket flight murah untuk mencari tempat ketenangan baru. Mana nak cari?

Jangan risau kami dah tolong buat 10 carian tiket paling murah di laman web penerbangan yang sememangnya satu Malaysia sudah tahu, iaitu AirAsia.

Baca: 15 Aktiviti Menarik Yang Mesti Anda Lakukan Jika Bercuti Ke Pulau Boracay, Filipina

Harga di atas sebenarnya adalah hasil daripada carian kami di laman web AirAsia.com yang kini sedang mengadakan tawaran diskaun untuk tempahan dari 19 hingga 25 Oktober 205. Walau bagaimanapun, harga diskaun yang ditawarkan ini adalah untuk penerbangan bermula bulan Mach hingga Oktober 2016 (tahun depan).

Jika anda rasakan tiket 2 hala (pergi balik) di atas masih agak mahal, apa kata beli tiket sehala saja dulu dan tunggu sale berikutnya yang mungkin akan diadakan lagi oleh AirAsia di masa akan datang.

Yang penting rajin-rajinlah survey di website AirAsia.

Dan mungkin 11 Tip Mendapatkan Harga Murah Untuk Tambang Kapal Terbang ini dapat bantu anda dapatkan tiket flight dengan kadar lebih rendah.

Begitu juga dengan Tips Dapatkan Harga Diskaun Untuk Tiket Kapal Terbang Ini Mungkin Juga Boleh Buat Anda Dapat Tiket FREE!

LIKE dan FOLLOW Vocket di Facebook serta Instagram


Adakah Logam Berat Dalam Vaksin Boleh Memudaratkan Tubuh Badan (AEFI)

Sepanjang sejarah, program imunisasi telah menjadi perencat kepada perkembangan penyakit berjangkit yang khusus (vaccine preventable diseases). Sekaligus ia adalah ‘ubat’ paling ampuh menghalang Small Pox (Cacar), Polio dan sebagainya.

Pun begitu, tidak dinafikan pemberian vaksin ke atas bayi telah menimbulkan kesan yang tidak memuaskan di kalangan ibu bapa. Penentangan yang selalu juga ditimbulkan oleh sesetengah golongan adalah kesan sampingan dari pemberian vaksin (AEFI) dan mendakwa pihak berwajib tidak mengikuti Garis Panduan Farmakovigilan Kebangsaan (GPFK).

Seluruh pengamal perubatan tidak menyangkal bahawa setiap bahan asing yang memasuki tubuh, badan kita akan bertindak bagi menyahkan bahan asing itu dari tubuh. Hatta Panadol yang boleh dibeli secara terbuka sekalipun mempunyai kesan sampingan samada sederhana dan serius. Serahkan kepada yang mahir untuk menguruskannya.

Kebanyakan golongan yang menentang penggunaan vaksin adalah kerana terdapatnya bahan-bahan aluminium, merkuri dan logam berat lain. Dakwaan yang menyatakan Garam Aluminium boleh membawa kepada punca penyakit Alzaimer, Dimensia dan sawan adalah tidak benar. Begitu juga dakwaan mengaitkan Thimerosal (merkuri) dalam vaksin MMR penyebab autisma, disangkal dari banyak kajian berwibawa.

Rekod kajian saintifik dari tahun 2007 – 2013 (large scale study) dijalankan secara kohort, dari jumlah 113211 kanak-kanak dalam kajian yang diberi vaksin, tiada satupun di kaitkan dengan autism. Insidens autisma timbul juga adalah variasi yang berlaku dalam masyarakat (1 dari 68 tahun 2010) mengalami Autism Spectrum Disorder. Tanpa dikaitkan dgn vaksinasi.

Sebagai panduan, Thimerosal telah dibuang dari vaksin hampir sedekad lalu. Walaupun sudah dibuang, jumlah insidens autisma tetap wujud.

Saya membaca satu website yang mengumpulkan 30 bukti kukuh pemberian vaksin dikaitkan dengan autisma [7]. Saya membacanya dengan penuh minat. Seperti biasa saya akan melihat dari sudut metodologi kajian, samada tepat atau tidak dan hasil kajian samada disimpulkan sesuai dengan tajuk setiap kajian.

Sebab setiap penulisan, pasti terdapat kecenderungan tertentu yang ingin dicapai oleh pengkaji. Saya baca kajian nombor 1 dan 2, semuanya “out of context” sepertimana tajuk web yang mengujakan itu. Saya buat bacaan random beberapa artikel lain, tidak dapat disimpulkan pembuktian sahih.

Vaksin yang diberikan kepada badan manusia hanya sedikit, 0.5 ml.

Jumlah tersebut tidak boleh menimbulkan gejala yang memudaratkan seperti dakwaan tersebut. Beberapa kajian pembuktian telah dijalankan yang menolak dakwaan tersebut [Lihat link rujukan]. Walaupun mungkin ianya wujud, tetapi manfaat yang diperolehi mengatasi kesan sampingan yang wujud.

Ibu bapa harus diberi penerangan mengenai kepentingan vaksin dan kemungkinan kesan sampingan tertentu. Adakah perlu doktor wajib beritahu A-Z maklumat yang terdapat dalam product insert?

Semua ubat-ubatan mempunyai product insert masing-masing. Ia adalah ibarat “manual product” yang menerangkan secara terperinci, termasuklah kesan sampingan yang “common” (biasa berlaku seperti demam dan ruam merah) dan kesan sampingan yang rare (jarang berlaku).

“Common is common”, manakala “rare is rare”: bermakna kesan rare tidak diberitahu secara terperinci.

Cukup dengan nasihat “jika berlaku sesuatu yang berlainan dari apa yang saya terangkan atas anak ini, sila datang segera ke klinik/hospital”.

Inilah persetujuan bersama yang diberikan oleh anggota kesihatan kepada pesakit. Bukan sahaja dalam kes imunisasi, tetapi kepada semua ubat-ubatan atau prosedur yang akan dilakukan kepada pesakit. Jika berlaku kesan sampingan, pesakit perlu kembali semula untuk rawatan sewajarnya.

Jika berlaku apa jua kesan sampingan, anggota kesihatan akan membuat laporan atas segala kesan sampingan yang timbul tersebut.

Sistem pelaporan kesan sampingan ubat telah diperkenalkan di negara ini bagi membolehkan anggota kesihatan untuk mengambil bahagian dalam pemantauan keselamatan ubat-ubatan dengan cara melaporkan kesan sampingan atau/dan kesan advers yang ditemui. Pelaporan ini boleh dibuat secara online.

Pusat Pemonitoran Kesan Advers Ubat Kebangsaan di bawah Biro Pengawalan Farmaseutikal Kebangsaan (BPFK) bertanggungjawab untuk mengumpul semua laporan-laporan kesan advers berkaitan produk farmaseutikal termasuk vaksin selaras dengan Peraturan – Peraturan Kawalan Dadah dan Kosmetik 1984 di bawah Akta Jualan Dadah 1952 ( Pindaan 1989) bagi memastikan ianya selamat, berkualiti dan efikasi [6].


Pemuda Ini Kongsikan Strategi Jualan 5 Angka Selepas Musim Perayaan

Aku sebenarnya bekerja dengan syarikat buku ni ada banyak tujuan. Salah satunya untuk aku tengok gaya pemasarannya. Salah duanya (lepas satu, dua kan? Haha) adalah untuk aku tahu buku apa yang hot.

Okay, ini yang aku nampaklah macam mana syarikat buku x boleh buat sales puluh ribu di negeri Johor sahaja dalam masa 4 hari.

Pertama, timing. Jujur aku tak tahu bagaimana strategi mereka (sebab aku masuk kerja pun dah lepas raya), tapi projek raya ni memang pada masa yang sangat tepat. Aku ceritakan kenapa.

Sekarang, ibubapa duit dah banyak habis. Balik kampung, bagi duit raya, beli langsir sofa baru semua. Siapa yang banyak duit? Pandai. Budak-budaklah. Duit raya beratus.

Jadi kuasa membeli ada pada siapa sekarang? Ya, tepat sekali. Budak.

Sekarang dah tahu kuasa membeli ada pada siapa. Dan syarikat buku x juga mempunyai produk fokus kepada golongan kanak-kanak dan remaja. Jadi apa yang mereka lakukan?

Mereka buka tapak pameran di tempat yang ramai budak. Dekat mana tempat yang ramai budak? Ya, pandai. Sekolah.

Ketiga, pemasaran. Walaupun duit budak ni banyak, tapi tak mungkin lah setiap hari mereka akan bawak RM50 ke sekolah melainkan mereka punyai tujuan yang jelas.

Sehari sebelum booth jualan dibuka, fliers atau borang senarai buku yang dijual beserta harga diedarkan kepada semua pelajar sekolah tersebut.

Simple. Semuanya perkara asas. Jadi bagaimana untuk mengimplementasikan dalam perniagaan aiskrim?

1. Aiskrim adalah makanan kesukaan budak-budak. Jadi apa yang patut kita buat? Ya, jadikan produk kita fun. Ada beribu cara nak produk kita fun dan lain daripada aiskrim yang biasa-biasa kita jual. Contohnya?

– Kartun. Lukis gambar kartun pada cawan aiskrim.

– Nama aiskrim. Boboiboy ada tujuh kuasa. Dan kita juga boleh hasilkan tujuh aiskrim meminjam tema Boboiboy.

Budak-budak peduli tak aiskrim tu sihat atau tidak? Ringkasnya, tidak. Tetapi tentu sekali tidak salah untuk kita menghasilkan produk yang sihat, tetapi kita harus menunaikan permintaan dan keperluan pelanggan kita.

2. Tempat. Untuk dapatkan persetujuan pihak sekolah mungkin tidak mudah. Tetapi ianya menjadi mudah jika kita dapat menawarkan sesuatu kepada sekolah. Aiskrim percuma untuk para penerima RMT mungkin? Atau mungkin kad keahlian untuk semua pelajar sekolah.

3. Marketing. Dahulu masa sekolah mesti ada orang pernah datang untuk jual susu segar. Sehari sebelum itu mereka edarkan borang lengkap dengan senarai susu berperisa, harga dan kolum untuk ditanda.

Mudah, itu sahaja yang anda perlukan. Dan sekeping kertas ajaib itu berupaya meningkatkan jualan sebanyak tujuh (7) kali ganda. Percayalah, aku mengalaminya ketika proses menjual buku ini.

Perasan tak di setiap kotak pizza Dominos ada kupon. Kupon yang sentiasa membuatkan kita rugi kalau tak gunakan.

Lepas budak tu beli aiskrim, bagi kupon yang membuatkan mak ayahnya pula datang ke kedai aiskrim kita. Dari sekolah kita bawa mereka ke premis perniagaan kita. Tukar pelanggan jadi tribe perniagaan kita.

Di kedai, kuasa membelinya pada ibu ayah, bukan lagi pada anak-anak. Maka apa yang perlu kita buat? Ya, kita puaskan hati ibu dan ayah pula. Simple. Tulis memang mudah kan, buat tengok. Lol.


Pemuda Ini Membina Sendiri Batmobile Dan Memandunya Di Atas Jalan Raya Awam Secara Sah!

Ketika ini, sesebuah replika Batmobile bukan lagi sesuatu yang luar biasa bagi sesetengah orang. Tetapi, jika replika tersebut boleh digunakan di atas jalan raya awam tanpa disaman pihak berkuasa, ia memang sesuatu yang menarik.

Zac Mihajlovic dari Australia merupakan seorang peminat Batman yang telah mencapai tahap next-level. Pemuda berusia 29 tahun ini telah membina sendiri Batmobile versi tahun 1989 dengan bantuan datuk dan seorang kawannya.

Dia telah menghabiskan masa selama dua tahun untuk menyiapkan Batmobile ini dan sesetengah bahagiannya dibeli dari replika asal yang digunakan di dalam filem tersebut.

Pelbagai pengalaman telah dilalui Zac sepanjang memiliki Batmobile ini dan sebagaimana idolanya itu, dia juga menggunakan Batmobile yang dimiliki untuk tujuan kebaikan.

Lagi cerita tentang Batmobile Zac ada dalam video di bawah!

Like page The Vocket di Facebook dan kongsikan entri ini dengan kawan anda terutamanya yang meminati Batman!


Pemuda Jadikan ‘Ferrari’ Gerai Jual Tembikai Buat Penduduk Kampung Teruja

Nama NHET TV cukup terkenal di Vietnam kerana mereka terdiri daripada sekumpulan anak muda yang kreatif dalam membuat replika kenderaan-kenderaan mewah. Kereta replika terbaru yang mereka berjaya buat ialah sebuah Ferrari 488 dengan kos RM4,118.

Terbaru, kedua-dua anak muda ini telah membawa keluar kereta replika yang dikuasakan dengan enjin pam air menuju ke sebuah perkampungan untuk menjual buah-buah tembikai.

Ternyata kehadiran mereka telah menarik perhatian penduduk kampung setempat dan mengambil peluang untuk melihat kereta tersebut dengan lebih dekat lagi.

Pemuda-pemuda ini bukan sahaja memudahkan penduduk kampung mendapatkan tembikai yang bersaiz besar, bahkan turut berkongsi kegembiraan yang jelas nampak pada wajah penduduk kampung apabila melihat kenderaan seperti begitu rupa masuk ke kawasan mereka.

Video ini telah mendapat lebih 500,000 ribu tontonan dan 2,000 komen dari pengguna YouTube di serata dunia. Rata-rata mereka berbangga dengan apa yang kedua-dua pemuda itu buat untuk penduduk kampung tempatan tersebut.

Sehingga hari ini, saluran YouTube NHET TV  telah mencecah 790,000 subsribers dari seluruh dunia. Anda boleh tonton proses pembuatan replika Ferrari tersebut yang cukup teliti di sini.

Pada bulan lalu, satu dunia kagum melihat kereta replika Ferrari yang hanya menggunakan enjin pam air yang dibeli daripada petani tempatan.

Guna Enjin Pam Air, Anak Muda Ini Bina Replika Ferrari Dengan Kos RM4,118 Sahaja

Dua Beradik Ini Hasilkan Model Replika Y15ZR Beserta Bengkel Menggunakan Kotak Terpakai

Geram Dengan Kesesakan Lalu Lintas, Lelaki Ini Cipta Helikopter Buatan Sendiri


Pemuda Jual Donat 10 Sen, Ramai Tawar Diri Untuk Mengahwininya

“Saya anggap ini sumbangan amal jariah saya kepada orang lain. Jika jual lebih daripada 10 sen sebiji, saya tidak boleh tidur malam apabila memikirkan mengapa perlu saya ambil untung berlebihan, ” kata Muhammad Waliuddin Chua, 24, yang kisahnya menjual donat dengan harga 10 sen sebiji tersebar di laman sosial Facebook (FB).

Muhammad Waliuddin yang memeluk Islam pada 2011 berkata, idea menjual donat dengan harga semurah itu tercetus selepas melihat kesukaran orang ramai memilih kuih kegemaran akibat faktor harga.

"Hasil pemerhatian saya ketika membeli kuih, orang ramai sukar membuat pilihan apabila terpaksa mengambil kira harga setiap jenis kuih yang ingin dibeli.

"Justeru, saya mahu mereka menikmati kuih tanpa terlalu memikirkan harga," katanya.

Muhammad Waliuddin yang ditemui di rumahnya di Flat Taman Maluri, Cheras, di sini, hanya memperoleh untung RM40 untuk 1,000 biji donat yang terjual, walaupun dia boleh menjual dengan harga lebih daripada 10 sen untuk sebiji donat dijualnya.

Anak muda yang memiliki diploma dalam bidang penerbangan itu sepatutnya menyambung pengajiannya ke peringkat lebih tinggi pada September 2013.

Bagaimanapun, dia gagal mendapat pinjaman pendidikan menyebabkan impiannya menyambung pengajian hanya tinggal angan-angan.

Menurutnya, dia mula menjual donat 10 sen itu sejak Jumaat lalu dan sejak ia tersebar di laman sosial, permintaannya amat menggalakkan.

Pada hari ini saja, dia menerima tempahan 1,500 biji donut selepas bermula hanya dengan 100 biji pada hari pertama.

Dengan peralatan yang terhad termasuk terpaksa meminjam kuali untuk menggoreng, dia dibantu rakan serumahnya untuk menyiapkan tempahan berkenaan.

Bagaimanapun, ada segelintir pihak yang mula mengambil kesempatan di atas kemulian hatinya itu apabila membeli donatnya dan menjual kembali dengan harga yang lebih mahal.

"Saya tidak bersetuju jika ada pihak yang mahu menjual donat saya dengan harga lebih mahal.

"Idea asal ialah pengguna menikmati kuih itu dengan harga 10 sen dan saya akan pastikan pembeli menikmati donat dengan harga terbabit," katanya.

Selain donat 10 sen dihasilkan semakin laris, kesan ‘viral’ menyebabkan dirinya juga laris selepas ada wanita mempelawanya berkahwin atau menjadi teman wanita, malah ada ibu bapa yang mahu menjadikannya sebagai menantu mereka.

"Saya terkejut kerana menerima permintaan untuk berkawan di laman sosial sehingga mencapai had selepas kisah saya ‘viral’ di FB. Ada yang menyuarakan hasrat untuk menjadi pasangan saya.

"Bagaimanapun, saya belum berfikir ke arah itu kerana perlu fokus kepada perniagaan ini," katanya

Dalam pada itu, hasil inisiatif Harian Metro, Biro Pekerja Muda di bawah Exco Pemuda UMNO Malaysia menghulurkan bantuan.

Menerusi Pengerusinya, Dazma Shah Daud, biro itu menyampaikan sumbangan peralatan memasak kepada Muhammad Waliuddin.

"Peralatan berkenaan ialah bantuan segera untuk memudahkan pemuda itu menyiapkan tempahan dan kami sedang berusaha untuk memberi bantuan lain termasuk kewangan.

"Usaha anak muda ini perlu dicontohi kerana dia antara golongan yang mencari jalan penyelesaian ketika berdepan kenaikan kos sara hidup," katanya ketika melawat Muhammad Waliuddin di rumahnya tengah hari tadi.

Sementara itu, seorang pelanggan, L Thilashiny,24, yang juga jirannya berkata, dia mengetahui mengenai donat 10 sen itu melalui FB dan mahu merasai sendiri keenakannya.

"Kakak saya mengesyorkan saya mencuba sendiri donat murah ini. Saya beli RM2 dan saya akan bawa ke pejabat untuk makan bersama-sama rakan kerana sukar untuk mendapatkan makanan dengan harga semurah ini," katanya.

BACA: 19 Menu Nutella Dari Melbourne Yang Anda Boleh Tiru

BACA: 15 Resipi Pastri Manis Yang Tidak Perlukan Ketuhar

LIKE dan FOLLOW Vocket di Facebook serta Instagram


20 Pemuda Malaysia Antara Peserta Konvoi Ambulans Terbesar Di Dunia, Bawa Misi Untuk Syria

Sebelum ini dicatatkan kisah dua pemuda Amerika telah mendaftarkan diri di kem pelarian Zaatari, Jordan agar dapat tinggal selama 30 hari bersama-sama 85,000 pelarian dari Syria.

Turut dipaparkan kisah pemuda Malaysia yang menyelami kehidupan rakyat Syria di sempadan Turki selama 3 minggu sehingga dapat tahu apa pandangan rakyat tentang Bashar dan juga kisah Misi bantuan musim sejuk untuk pelarian Syria di bawah MyCorps ke Timur Tengah.

Itu antara artikel berkaitan Syria yang pernah ditulis dan dipaparkan di Vocket.

Kali ini kami mahu memaparkan catatan seorang pemuda Malaysia yang terlibat dengan penghantaran ambulan ke Syria pula. Ia dikongsikan di Instagram milik Musa Nuwayri atau nama penuhnya ialah Ahmad Musa al-Nuwayri Kamaruzaman.

Sesungguhnya ia satu projek Ambulance For Syria yang menginspirasikan masyarakat hari ini dengan menghimpunkan ratusan ribu ringgit bagi membeli dan menghantar ambulance bagi menampung keperluan perubatan di Syria.

Suatu ketika, tuhan takdirkan aku ke dalam penjara. Keseorangan tanpa teman. Lalu aku dihantar pulang secara paksa. Dipisahkan dari kawan-kawan. Juga anak-anak Syria yang sudah dijaga sejak mereka masih di dalam perut si ibu.

Hari ini bertubi hikmah yang datang. Tuhan pertemukan aku dengan kalian. Dermawan yang memberi tanpa risau akan baki. Memberi tanpa peduli apa kalian sendiri punya wang untuk membeli pada esok hari.

Dan yang paling gila, hari ini, kisah kami Tangisan Syria Di Bumi Jordan dimuatkan di dalam akhbar yang dijual di seluruh Malaysia. Tuhan pasti membalas kebaikan kalian dan kita semua. Pasti!

Berbaki 3 hari di tanah air sebelum bergerak ke London untuk misi membawa ambulans ke Syria. Sejujurnya, sebelum projek ini dilancarkan, kami tidak begitu yakin mampu untuk membeli walau sebuah ambulans pun memandangkan masa yang agak singkat.

Kuasa Allah mengatasi segalanya, berkat doa dan usaha dari pelbagai pihak, kami berjaya mengumpul dana untuk membeli sebuah ambulans dalam masa kurang dua minggu.

Dan apabila sumbangan untuk ambulans kedua dibuka, dana cukup dalam masa dua hari sahaja! Terima kasih saya ucapkan kepada kalian. Doakan misi ini berjaya.

Mengikut kajian yang dijalankan, sebuah ambulans insya Allah mampu menyelamatkan sehingga 43 orang sebulan di sana. Ameen.

Tipulah kalau tak ada langsung perasaan takut. Ya, memang perjalanan lebih kurang seminggu membawa ambulans melalui jalan darat dari London dijangka ke Bulgaria dan akan disambung melalui jalan laut untuk dibawa sampai ke Syria, tetapi ini masih dikira misi yang berisiko.

Perlu diingat, musuh Islam ada di mana-mana. Apatah lagi apabila misi kemanusiaan ini melibatkan negara yang sedang bergolak, Syria.

Semalam, kesemua ahli konvoi seramai 20 orang daripada Malaysia diwajibkan untuk menulis wasiat. Wasiat perlu disiapkan dan dihantar sebelum berlepas esok.

Internet kemungkinan besar agak terhad di sana. Saya akan cuba untuk update perkembangan kami mengikut kesesuaian. Keselamatan perlu diutamakan.

Doakan perjalanan kami. Doakan ambulans yang menjadi amanah kepada kami selamat sampai ke dalam Syria. Doakan kami selamat pergi dan balik. Doa senjata kita.

Wakil NGO Tangisan Syria Di Bumi Jordan yang akan ke misi menghantar ambulans ke dalam Syria. Kami akan bertolak sebentar sahaja lagi. Doakan perjalanan ini. Doakan segalanya dipermudahkan. Saya akan update dari masa ke semasa, insya Allah.

Briefing di Singapore Changi Airport sebelum perjalanan diteruskan. Tarikh konvoi semakin dekat. Perjalanan panjang yang belum dapat diagak hitam putihnya bakal bermula tidak lama lagi. Teruskan berdoa. Doa senjata kita.

Misi Konvoi Perpaduan Ambulans dari United Kingdom di TV1. . Misi ini dianggap unik kerana majoriti yang menyertai konvoi ini terdiri daripada 20 anak muda Malaysia yang rata-ratanya berusia 30 tahun ke bawah. . Tujuan utama konvoi adalah untuk menghantar kira-kira 100 buah ambulans lengkap dengan keperluan perubatan ke dalam Syria. . Kami terdiri daripada pelbagai NGO antaranya, Malaysian Life Line for Syria (MLLFS), Muslim Volunteer Malaysia (MVM), Tangisan Syria Di Bumi Jordan (TSDBJ), Global Peace Mission Malaysia dan Humanity Heroes. . Perjalanan ke Syria dijangka bertolak pada 24 April ini bermula dari United Kingdom.

A post shared by Musa Nuwayri (@musanuwayri) on Apr 20, 2017 at 11:42pm PDT

Misi Konvoi Perpaduan Ambulans dari United Kingdom di TV1. Misi ini dianggap unik kerana majoriti yang menyertai konvoi ini terdiri daripada 20 anak muda Malaysia yang rata-ratanya berusia 30 tahun ke bawah.

Tujuan utama konvoi adalah untuk menghantar kira-kira 100 buah ambulans lengkap dengan keperluan perubatan ke dalam Syria.

Perjalanan ke Syria dijangka bertolak pada 24 April ini bermula dari United Kingdom.

Kami selamat sampai di hotel kira-kira jam 2.00 pagi (waktu tempatan) 22 April selepas menempuh perjalanan dari tanah air kira-kira dua hari. Perjalanan bermula daripada Kuala Lumpur ke Singapura, kemudian ke Amsterdam dan barulah ke London.

Cabaran pertama bermula di Lapangan Terbang Heathrow, London apabila salah seorang ahli konvoi yang sampai awal ditahan pihak imigresen. Beliau ditanya beberapa soalan yang diulang-ulang.

“Mengapa datang ke London?”
“Kenapa ambulans dihantar ke Syria?”
“Adakah kalian juga akan masuk ke dalam Syria?”

Kami dibenarkan keluar selepas lebih 7 jam ditahan dan disoal siasat. Alhamdulillah.

Penatnya usah dicerita. Tetapi sebaik bersalaman dan berpelukan ketika disambut oleh saudara seIslam merangkap tuan rumah selaku penganjur konvoi apabila tiba di hotel, subhanallah, hilang segala letih, berlalu segala masalah.

Sungguh, ketika itulah terasa manisnya ukhuwah. Keindahan dan kelazatannya mustahil untuk digambarkan dengan kata-kata. Mereka jugalah yang bertanggungjawab menyediakan makanan ‘awal pagi’ ketika kami benar-benar kebulur ketika itu.

Ada satu kejadian yang bagi saya meninggalkan kesan yang agak besar. Salah seorang ahli konvoi yang tertunduk keletihan semasa sedang menjamu selera ditegur oleh tuan rumah.

“Kenapa kamu bersedih? Kamu rindukan ibu kamu? Jangan risau. Untuk dua minggu di sini, kami adalah keluarga kalian. Kami yang akan jaga kamu.”

Serius boleh menitis air mata dengar ayat tu lagi-lagi dalam keadaan yang memang tersangat memerlukan tempat untuk mengadu dan meluah.

Terima kasih Tuhan! Perjalanan masih belum bermula. Perjalanan masih panjang. Wallahi kami memerlukan doa daripada kalian.

Laju kami berlari keluar apabila dimaklumkan ambulans yang dibeli sudah dihantar ke hotel. Inilah rupa salah sebuah daripadanya yang akan dibawa masuk ke dalam Syria. Ada juga beberapa jenis pacuan empat roda yang lain.

Tak terluah perasaan gembira apabila berpeluang lihat sendiri depan mata. Terbayang-bayang bagaimana lebih gembiranya tuan-puan yang menyumbang sehingga ambulans ini berjaya dibeli.

Ambulans ini lengkap dengan segala jenis peralatan perubatan dan boleh digunakan terus sebaik tiba di Syria nanti. Konvoi kami akan bermula bila-bila masa sahaja dari sekarang.

Tembakkan doa yang lebih padu dari sebelum ini. Doakan segala ujian dan cubaan sepanjang perjalanan berjaya dilalui dengan sempurna. Insya Allah, kami sudah bersedia!

Last update sebelum bergerak untuk misi konvoi ambulans dari UK ke Syria. Konvoi akan bergerak sebentar sahaja lagi. Doakan perjalanan ini. Doakan segalanya dipermudahkan.

Internet sepanjang perjalanan sangat-sangat terhad. Kami akan cuba update dari masa ke semasa. Teruskan menyokong Tangisan Syria Di Bumi Jordan. Itu sahaja yang kami mohon dari tuan puan.

Kami tiba kira-kira jam 2.30 pagi waktu tempatan di Pelabuhan Dover untuk ke Perancis menaiki feri. Dengan jumlah ambulans sebanyak 85 buah, pemeriksaan imigresen berjalan sangat-sangat lama.

Mereka yang sudah melepasi imigresen diarahkan untuk tidak menunggu dan meneruskan perjalanan seperti biasa. Kumpulan dari Malaysia berjumlah 12 buah ambulans. 9 buah ambulans berjaya lepas awal dan menaiki feri pada jam 6.00 pagi.

Kami selesai agak lewat dan terpaksa menunggu feri seterusnya pada jam 8.00 pagi. Sebaik tiba di Perancis, ambulans kumpulan pertama sudah bergerak jauh di hadapan.

Kami terpisah! Dan kami tercampur dengan kumpulan ambulans yang datang dari UK. Kami cuba berkomunikasi dengan kumpulan pertama menggunakan radio, tetapi gagal kerana jarak yang terlalu jauh.

Apa yang dibimbangkan ketika itu adalah stok makanan yang sebahagian besarnya ada bersama mereka. Akhirnya kami berjaya mendapatkan location kumpulan pertama selepas berhubung menggunakan WhatsApp.

Kami meminta izin dari ketua kumpulan ambulans dari UK tersebut untuk bergerak supaya kami boleh bergabung semula bersama kumpulan kami tetapi ketua mereka tidak membenarkan kerana bimbang risiko-risiko yang mungkin berlaku di dalam perjalanan.

Apabila kami menyuarakan kebimbangan tentang ketiadaan stok makanan, mereka berkata,

“Semalam kau bersama team Malaysia, dan hari ini kau sudah terpisah dengan mereka. Jadi sekarang kau adalah keluarga kami. Jika kau perlukan apa-apa sahaja termasuk makanan dan lain-lain, jangan malu untuk bagitahu kami.

Kerana itulah, konvoi ini dinamakan Unity Convoy.”

Beliau berlalu dan menjerit kepada kesemua ambulans yang ada di situ.

“Perhatian! Orang Malaysia ini tidak ada makanan. Siapa siapa yang ada makanan, sila hantar ke ambulans mereka!”

Maka berbondong-bondong makanan yang dihantar ke ambulans kami. Sangat banyak. Sangat-sangat banyak. Sehingga makanan yang diberi oleh mereka terpaksa di letakkan di dalam dua buah ambulans kerana tidak muat.

Sandwich, buah-buahan, air tin, air masak, jajan, roti dan bermacam makanan yang lain. Dan gambar ini adalah gambar ketika kami sedang asyik menikmati pasta yang sangat power.

Kurang 10 minit selepas kami bergerak bersama kumpulan dari UK, kedengaran suara dari radio ambulans paling hadapan,

“Kami ditahan polis. Diulangi sekali lagi, kami ditahan polis.”

Perlahan-lahan semua ambulans berhenti. Kelihatan dua orang anggota polis Perancis keluar daripada trak. Mereka dilihat bercakap-bercakap dengan ambulans di hadapan.

Selang beberapa ketika, radio menjerit lagi,

“Kami memerlukan penterjemah. Mereka tidak tahu berbahasa Inggeris.”

Dan dibalas,
.
“Baik, sebentar. Beliau dalam perjalanan ke ambulans anda.”

Seorang lelaki berusia 50-an berlari ke arah polis. Beliaulah penterjemah yang dimaksudkan. Selepas 20 minit mereka berbual, penterjemah itu mengetuk setiap tingkap ambulans sekaligus menghilangkan debar di hati.
.
“Diharap semua bertenang. Ini adalah pemeriksaan rutin. Ada pihak yang menyangka kita adalah pendatang tanpa izin dan melaporkannya kepada pihak polis.”

Dua orang polis dilihat berjalan ke arah belakang. Setiap orang diminta untuk menyerahkan passport. Gambar passport kami diambil. Kami sendiri tidak tahu apa tujuannya.

Selepas selesai, kami diarahkan untuk berkumpul di sebuah tanah lapang. Dan kami dilepaskan selang 30 minit kemudian.

Perjalanan diteruskan seperti biasa. Dan kami dijanjikan yang akan bergabung semula dengan team asal malam itu atau selewatnya pagi esok.

Tetapi, semua itu seakan harapan yang tinggal harapan. Hari kedua menjelang petang, kami masih lagi gagal menjejak kumpulan yang asal.

Dan perjalanan diteruskan bersama kumpulan dari UK. Walaupun mereka bekalkan kami dengan stok makanan yang banyak, tetapi kami tetap rindukan makanan Malaysia yang dibawa iaitu pek Brahim’s berperisa Nasi Goreng Ayam, Nasi Tomato, Nasi Lemak dan Mamee Kari.

Hari kedua, rupanya ujian lebih berat menimpa kami. Ubaidah sedang memandu dan saya menemani beliau di sebelah. Azhan di belakang sedang tidur selepas memandu untuk tempoh yang agak lama.

Sedang asyik bersembang, tiba-tiba enjin kereta mati secara tiba-tiba. Pantas radio dipegang,

“Kecemasan, kecemasan! Ambulans kami rosak. Kereta kami rosak.”

Ambulans dipandu perlahan ke bahu jalan. Kenderaan backup dibelakang turut berhenti.

Ambulans rosak menyebabkan kami terpisah buat kali kedua! Dan kami tersadai bertiga di bahu jalan bersama sebuah lagi ambulans backup yang dinaiki sukarelawan dari Pakistan.

Sekali lagi ukhuwah yang ditunjukkan sukarelawan daripada negara lain sangat mengagumkan. Walaupun hanya kereta kami yang mengalami kerosakan, tetapi jumlah ambulans yang berhenti untuk membantu berjumlah 11 buah!

Akhirnya keputusan dilakukan supaya ambulans yang rosak dibawa ke bengkel. Kami terpaksa menumpang ambulans peserta konvoi yang lain.

Subhanallah, mereka benarkan kami untuk berehat di atas katil dan kerusi sebelah belakang yang sudah diubahsuai menjadi tempat tidur yang selesa. Sementara mereka sendiri hanya duduk di atas lantai ambulans.

Kami bergabung semula dengan kesemua team konvoi dari Malaysia selepas melalui sebuah terowong yang memisahkan Switzerland dan Itali sepanjang 11 kilometer. Alhamdulillah!

Terpisah hampir tiga hari mengajar kami bermacam benda. Budaya yang berbeza, makanan yang berbeza dan keluarga baru yang seperti sudah kami kenal puluhan tahun yang dulu.

Apa perkara pertama yang kami lakukan selepas berjumpa, bersalaman dan berpelukan?

Tidak pernah terbayang, hari jadi saya yang ke 23 pada tahun ini, hari ini, akan disambut bersama 85 buah ambulans dan 200 sukarelawan dari seluruh dunia. Alhamdulillah. . Jika ditanya apa hadiah yang saya inginkan, saya hanya berimpian agar diberi kesempatan berjumpa setiap seorang penyumbang misi konvoi ambulans ke Syria ini untuk mengucapkan terima kasih. . Merekalah yang merealisasikan konvoi ini yang menurut BBC, merupakan konvoi ambulans yang terbesar di dunia setakat ini. . Selepas hampir 120 jam masa dihabiskan di dalam kereta, 2200km sudah ditempuhi, perjuangan masih berbaki separuh perjalanan. . Lagu selamat hari jadi pada tahun ini seeloknya biarlah ditujukan kepada semua, . Allah selamatkan kami, Allah selamatkan kami, Allah selamatkan team Unity Convoy, Allah selamatkan kami. . Terima kasih!

A post shared by Musa Nuwayri (@musanuwayri) on Apr 27, 2017 at 7:54pm PDT

Merekalah yang merealisasikan konvoi ini yang menurut BBC, merupakan konvoi ambulans yang terbesar di dunia setakat ini. Selepas hampir 120 jam masa dihabiskan di dalam kereta, 2200km sudah ditempuhi, perjuangan masih berbaki separuh perjalanan.

Lagu selamat hari jadi pada tahun ini seeloknya biarlah ditujukan kepada semua,

Allah selamatkan kami,
Allah selamatkan kami,
Allah selamatkan team Unity Convoy,
Allah selamatkan kami.

Selepas menempuh perjalanan hampir 18 jam menaiki kapal dari Itali bersama 85 buah ambulans dan 200 sukarelawan dari seluruh dunia, kami tiba di Greece.

Sepanjang konvoi, solat berjemaah sangat dititikberatkan. Saat yang paling dirasai adalah apabila kesemua sukarelawan berkumpul di tanah lapang untuk solat Zohor dan Asar secara berjemaah sebaik tiba di pelabuhan. Perjalanan diteruskan.

Selepas melalui United Kingdom, Perancis, dan Itali dan sekarang Greece, ternyata Greece adalah negara yang paling terbuka menerima kehadiran konvoi ambulans terbesar di dunia ini.

Mereka malah menghantar kenderaan polis untuk mengiringi perjalanan ambulans dan memastikan segalanya berjalan lancar. Dan yang paling membuatkan kami terharu, kerajaan mereka membenarkan konvoi kami melalui tol-tol mereka secara percuma.

Untuk makluman, Greece adalah di antara kerajaan yang termiskin di kalangan negara Eropah! Bukankah pernah saya katakan, kita tidak perlu menjadi kaya untuk memberi?
.
Bulgaria, kami datang!

Misi ambulans ke Syria sudah berjaya! Selepas 6 hari ambulans menjadi rumah kami, 2700km sudah ditempuhi, hari ini kami sampai ke sempadan Bulgaria-Turki.

Ambulans akan diserahkan kepada NGO dari United Kingdom, Hands In Hands. Mereka yang akan menguruskan urusan kemasukan ambulans ke Turki, seterusnya ke Syria.

Tiada perkataan yang dapat menggambarkan perasaan kami ketika ini. Amanah kami sudah sampai kepada yang sepatutnya. Ramai yang bertanya, mengapa UK ke Syria? Kenapa ambulans tidak dibeli di Turki? Bukankah lebih dekat?

Bayangkan sepanjang 2700km yang kami lalui, berapa ramai yang tidak tahu akan isu Syria menjadi tahu? Berapa ramai yang kurang peduli teringin untuk sama sama membantu selepas ini?

Terima kasih kepada yang mengikuti kisah pengembaraan kami sejak hari yang pertama. Saya akan tulis cerita yang lebih panjang dan detail kelak. Insya Allah.

Terima kasih buat Musa Nuwayri yang telah berkongsi catatan bersejarah ini buat semua rakyat di Malaysia. Terima kasih buat semua sukarelawan yang telah merealisasikan projek ini dan juga terima kasih buat para penderma yang mengambil berat dengan keadaan di Syria.

Hanya Allah sahaja dapat membalas jasa baik kalian semua.

Buat pemuda-pemuda Malaysia, anda boleh lakukan sesuatu yang bermanfaat seperti ini untuk beri nilai tambah kepada kehidupan anda dan masyarakat. Ada sebab kenapa anda ada di dunia hari ini.


Pemuda Marah Perjalanan Dihalang ‘Shadow Vehicle’, Netizen Terangkan Fungsi Kenderaan Tersebut

Tular satu rakaman video di mana seorang pemuda sedang marah dalam loghat ‘utara’ kepada tiga buah lori yang menghalang lalu-lintas daripada bergerak. Nyata pemuda itu lagi, dia sedang dalam perjalanan untuk ke hospital untuk melihat orang sakit.

“Dak la ni 11.56, tengah hari rembang macam ini aku duduk dalam kereta nak pi Padang Besar kot nak pergi tengok orang sakit. Tapi aku taktau pukul berapa aku boleh sampai.

“Sebab yang hang pa tiga biji ini nak buat jalan tengah hari, awat tengah malam tak buat ke? Aku usahalah naik highway nak elak jem. Last-last sekali highway pun jem,” marah pemuda itu.

A post shared by The Reporter (@thereportermy)

Netizen memberikan penjelasan bahawa kenderaan tersebut dikenali sebagai ‘Shadow Vehicle’ dan ia bukanlah sengaja untuk melambat-lambatkan perjalanan pengguna lebuhraya.

Sebaliknya bagi memastikan kerja-kerja pembersihan atau penyelenggaraan di hadapan dapat diselesaikan secepat mungkin tanpa membahayakan semua pengguna lebuhraya.

Pada masa sama netizen merasakan tindakan pemuda itu tidak wajar kerana mereka (Shadow Vehicle) hanya menjalankan tugas sahaja untuk keselamatan semua pihak yang ada di atas lebuhraya.

Dalam perkongsian PanduLaju pula, lori tersebut merupakan kenderaan rasmi yang digunakan oleh pekerja penyelenggaraan PLUS Malaysia dan UEM EDGENTA untuk tujuan menutup jalan bagi tujuaan penyelenggaraan membersihkan objek-objek berbahaya yang ada di atas lebuhraya.

Penutup jalan itu boleh berlaku secara dirancang atau tidak terancang.

Jadi semua pengguna jalan raya diminta mengikut arahan dan tidak cuba memotong kenderaan-kenderaan tersebut kerana penutupan jalan itu cumalah sementara demi keselamatan semua pihak.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pemuda PAS Beri Amaran, Batalkan Semua Konsert Atau Kami Akan Turun Protes

Pemuda PAS memberi amaran agar semua konsert yang membabitkan artis antarabangsa dibatalkan atau bersiap sedialah untuk hadapi bantahan yang lebih besar. Ketua Pemuda Ahmad Fadhli Shaari menggesa kerajaan membatalkan acara seperti itu kerana katanya ia menggalakkan hedonisme dan tidak sesuai dengan norma dan nilai kehidupan umat Islam di Malaysia.

“Bagi pihak Dewan Pemuda PAS Malaysia (DPPM), saya sangat mengharapkan agar kerajaan melalui menteri-menteri berkaitan menimbangkan untuk membatalkan dan menarik semula kebenaran untuk konsert-konsert ini berlangsung. Masa yang tidak sesuai, nilai yang dibawa tidak bersesuaian dan bertentangan dengan Islam sebagai agama persekutuan.

“Pihak kami tidak teragak-agak untuk menggerakkan tentangan di seluruh negara jika ia tidak diendahkan. NGO-NGO dan tenaga perseorangan yang prihatin dengan isu ini kita seru untuk bangkit bersama, jangan dibiarkan budaya hedonisme menular dan menjalar ke dalam masyarakat. Mohon gerakkan usaha bantahan ini agar ia sampai ke Seri Perdana Putrajaya,” katanya seperti yang ditulis di Facebook.

Fadhli, yang juga ahli parlimen Pasir Mas, membuat gesaan yang sama pada Jumaat lalu, apabila dia memberi amaran terhadap penganjuran konsert secara berterusan dan menyeru umat Islam untuk menentang acara sedemikian, yang menurutnya hanya akan mengundang “kemurkaan Allah”.

Untuk rekod, parti PAS yang menggunakan agama untuk kelangsungan hidup politik mereka pernah mengecam konsert yang diadakan di negara ini oleh pelbagai penyanyi antarabangsa. Pada 2016, ia telah meminta konsert Selena Gomez diharamkan, mendakwa ia mempromosikan “budaya Barat dan hedonisme”.

Haramkan panggunh wayang di Kelantan, pemuda PAS terpaksa tonton mat kilau di KL. Rujuk pautan di bawah untuk membaca.

Haramkan Panggung Wayang Di Kelantan, Pemuda PAS Terpaksa Tonton Mat Kilau Di KL


Pemuda PAS Kelantan Pertahan Bonus Ahli Lembaga AKSB, Dakwa Bayaran Setimpal Dengan Kerja

Ketua Dewan Pemuda PAS Negeri Kelantan, Mohamad Kamal Mohamed tampil mempertahankan bonus RM10,000 yang diberikan kepada Ahli Lembaga Pengarah Air Kelantan Sdn Bhd. Katanya, bayaran tersebut setimpal dengan usaha dan hasil kerja mereka.

Dalam kenyataan yang dimuat naik di laman Facebook PAS Pusat, Kamal berkata bayaran tersebut adalah untuk menghargai kerja-kerja mereka dalam memerah minda dan membuat keputusan dasar.

“Kedua adalah menjadi prosedur biasa saguhati setahun sekali diberikan kepada ahli lembaga pengarah sebagai menghargai kerja-kerja memerah minda dalam memberikan pandangan dan keputusan-keputusan dasar kepada pihak Pengurusan. Lagi pula sebahagian besar lantikan ahli lembaga pengarah iaitu 7 daripada 9 orang adalah anggota yang profesional dalam aspek pengurusan dan Teknikal air yang tiada apa-apa jawatan dalam parti,” katanya.

Selain itu, beliau turut menjawab dakwaan beberapa pihak yang mendakwa bahawa bayaran bonus yang diberikan kepada kakitangan AKSB tidak setimpal adalah tidak benar kerana pihak AKSB telah mengambil langkah proaktif dalam menjaga kebajikan pekerja bagi menghadapi hari raya seperti penjawat awam yang lain.

Tambah Kamal lagi, adalah tidak wajar dokumen yang dianggap sulit itu disebarkan secara meluas di media sosial oleh pihak-pihak tertentu dan dia menyeru agar sebuah siasatan dilakukan oleh AKSB untuk menyiasat bagaimana dokumen sulit ini boleh sampai ke tangan netizen.

“Saya masih optimis dengan tatakelola yang baik bukan sahaja menjauhi rasuah tetapi juga melibatkan soal integriti termasuk tindakan perut pedal hodoh mereka yang berniat jahat mendedahkan sesuatu yang secara pentadbirannya biasa diamalkan.

“Tinggal lagi saya mohon mencadangkan agar AKSB boleh menyiasat kebocoran dokumen sulit dalam kalangan kakitangan dan membawa orang yang wewenang mencanangkan prosedur dalaman kepada hebahan awam dengan niat secara tidak baik kepada pihak pengadilan. Dokumen Sulit itu adalah dokumen yang dikelaskan di bawah Akta Rahsia Rasmi 1972,” katanya.

Terdahulu tular sebuah surat dimana semua ahli lembaga Air Kelantan bakal mendapat durian runtuh bernilai RM10,000 sebagai sagu hati Hari Raya Aidilfitri tahun ini.

Surat yang dikeluarkan pada tahun ini dengan logo rasmi Air Kelantan terpampang di bahagian atas menyebut bahawa Pengarah-Pengarah Air Kelantan Sdn Bhd bersetuju untuk meluluskan pemberian saguhati bernilai RM10,000 kepada setiap Ahli Lembaga Pengarah Syarikat (senarai ALP Air Kelantan di sini), pemberian saguhati sebanyak RM200 kepada kakitangan dan pemberian saguhati sebanyak RM2,000 kepada Setiausaha Syarikat.

Persoalan yang timbul oleh masyarakat Malaysia adalah kewajaran Ahli Lembaga Pengarah Air Kelantan untuk menerima bonus bernilai RM10,000 sedangkan masalah air di sana masih belum diselesaikan dan kenapa kakitangan syarikat hanya dapat merasa bonus RM200 sedangkan Ahli Lembaga Syarikat mendapat duriah runtuh berlipat ganda?

Kebanyakan netizen memberi reaksi yang pelbagai dengan kebanyakan mereka menyuarakan rasa tidak puas hati dengan perolehan bonus ini. Sebahagian lagi meminta agar pihak yang bertanggungjawab lebih peka dengan isu semasa.


Pemuja Donald Trump Meninggal Dunia, ‘Kecewa’ Presiden AS Positif COVID-19

Seorang lelaki, Bussa Krishna Raju yang berasal dari India meninggal dunia akibat serangan jantung pada 11 Oktober lalu. Dia turut mengalami tekanan perasaan apabila mengetahui bahawa idolanya, Presiden Donald Trump, telah dilaporkan positif dengan wabak COVID-19.

Dia yang berusia 33 tahun semasa hayatnya mengabdikan diri dengan Trump. Sebelum meninggal dunia, dia dilaporkan giat berpuasa dan berdoa untuk kesembuhan idolanya.

Dalam video emosional yang disiarkan ke Facebook minggu lalu, Krishna menyatakan kekagumannya terhadap Trump sambil menangis.

“Dia tertekan dan tidak mempunyai selera makan setelah mendengar Trump mengidap virus itu,” kata sepupunya B Vivek, 25. Vivek mengatakan bahawa walaupun sepupunya tidak lulus sekolah, Krishna tidak pernah terlepas berita terkini mengenai politik dunia.

“Dia tidak mengalami komplikasi perubatan sebelum ini, tetapi kesihatannya merosot ketika dia mengetahui bahawa Trump dimasukkan ke hospital,” lanjut Vivek.

Tahun lalu, Krishna mendapat perhatian media antarabangsa apabila mendirikan patung Trump setinggi 1.8 meter bagi meraikan ulang tahun Presiden AS ke-73. Patung bernilai 200,000 rupee (RM11,000) itu sering dimandikan dengan susu lembu.

Bussa Krishna Raju, yang mengubah namanya menjadi Trump Kriss sebagai penghormatan kepada idolanya, telah berpuasa selepas mengetahui Trump dijangkiti COVID-19.

Kemudian, selepas mengetahui Donald Trump berada dalam keadaan baik, dia berbuka puasa Sabtu lalu. Namun pada keesokan harinya dia jatuh semasa minum petang.

Desa Konne dari Jangaon, Telangana selatan, telah meratapi kematiannya, “Kematian Trump Kriss adalah berita di daerah ini,” kata wartawan tempatan Veera Gaud kepada Arab News. “Dia biasa menyembah Trump dan, karena taat setia kepada pemimpin AS, dia mengubah namanya menjadi Trump Kriss dari Bussa Krishna Raju.”

Untuk rekod, Raju berusia 33 tahun ketika dia meninggal dunia. Ahli keluarganya mengatakan bahawa hasil pemeriksaan doktor, Krishna meninggal dunia akibat serangan jantung.

Untuk bacaan lanjut, klik pautan di bawah.

Lelaki Dari India Cerita Pengalaman Terima ‘Wahyu’ Untuk Sembah Donald Trump


Pemungut Sampah Buka Perpustakan Percuma Hasil Daripada Buku Terbuang

Kecewa melihat lambakan buku-buku elok dibuang begitu sahaja, Jose Alberto, seorang pemugut sampah di daerah Bogota, Colombia nekad untuk mengutip semula dan membuka perpustakan percuma khas untuk golongan miskin melalui hasil daripada kutipan tersebut. Idea ini pada asalnya datang secara spontan sahaja, waktu itu secara kebetulan beliau menjumpai senaskah novel Leo Tolstoy ditempat sampah. Maka di sinilah ia bermula.

Kami tertarik dengan usaha yang dilakukan oleh beliau. Buat pengetahuan anda, Jose Alberto bukanlah seorang yang berpendidikan tinggi, beliau hanya sempat menampatkan zaman persekolahan di sekolah rendah sahaja. Tidak lebih daripada itu. Tetapi, kesedaran beliau tentang pentingnya didikan membaca untuk ilmu mendorong beliau membantu orang lain, terutama golongan miskin dan susah.

Sepanjang 20 tahun mengumpul buku terbuang, kini Jose Alberto berjaya mengumpul lebih daripada 20 ribu buku. Sesiapa sahaja boleh membacanya secara percuma tanpa perlu membayar apa-apa pun. Beliau menamakan perpustakan ini dengan nama ‘Strenght Of Word’, terletak berdekatan rumahnya di daerah Bogota, Colombia.

Meskipun Bogota terkenal sebagai daerah miskin di Colombia, namun ia bukan penghalang untuk penduduk di sini tidak mendapat bahan bacaan yang berkualiti. Apa yang dilakukan oleh Alberto memang patut diberi pujian. Bukan itu saja, beliau turut menghantar sebahagian daripada buku ini ke daerah lain yang kurang bahan bacaan.

Kadang-kala, ada perkara yang tidak bernilai di mata kita tetapi sangat berharga di mata orang lain. Berapa banyak buku di rumah anda yang tidak di baca? Daripada dibiarkan berhabuk, lebih baik gunakan konsep ‘beri kepada orang yang memerlukan’. Semoga kisah ini memberi kita inspirasi untuk sama-sama membantu orang lain dengan memanfaatkan segala medium yang ada.


Adakah Melatah Hanya Berlaku Dalam Masyarakat Melayu?

Saya pernah terbaca tentang fenomena melatah ini yang dikatakan hanya ada pada orang Melayu sahaja.

Tetapi adakah ia begitu? Sebab dikhabarkan bangsa lain juga mempunyai sindrom terkejut ini.

Melatah dikatakan unik dalam masyarakat Melayu dan dikatakan sebagai sindrom berkaitan budaya – Culture-Bound Syndrome (CBS).  CBS mempunyai banyak cabang dan dalam masyarakat Melayu juga terdapat beberapa cabang yang lain. Selain melatah, contoh CBS yang lain ialah mengamuk.

Melatah ini sebenarnya berbeza dengan kaum yang lain walaupun ia berkenaan reaksi yang sama.

Contohnya sindrom Jumping Frenchmen of Maine yang ada di sekitar utara Amerika Syarikat. Ia adalah satu tindak balas yang luar biasa akibat sesuatu kejutan. Boleh tonton filem pendek ini untuk faham sindrom ini ;

Orang Ainu di Jepun juga mempunyai sindrom yang sama, dipanggil imu dan di Filipina dipanggil silok.

Semua ini dipanggil startle disorder (sindrom kejut) atau hypereksplexia. Sindrom ini biasanya diturunkan secara turun temurun dan ada pada genetik.

Catatan awal tentang latah ini dicatatkan oleh JR Logan, seorang peguam Inggeris ketika beliau dari Melaka mahu ke Naning pada 1849. Beliau mengkaji tentang melatah dan mendapati wanita Melayu lebih ramai yang mempunyai sindrom ini berbanding lelaki dan pada mulanya ia dianggap ‘rosak saraf’.

Gabenor Frank Swattenham juga mengkaji tentang melatah. Antaranya di dalam buku tulisannya Malay Sketches pada 1895 menceritakan pengalamannya melihat pegawai polis yang melatah akibat gurauan dari teman sekerja.

Dalam Diagnostic and Statistical Manual of Mental Disorder (DSM), ia diletakkan dalam kategori DSM-IV. Antara sindromnya ialah echopraxia (mengulang balik kata orang tanpa terkawal), echolalia (mengulang-ulang sesuatu kata tanpa terkawal) dan terikut arahan orang tanpa terkawal.

Jadi kalau ada kawan yang melatah, janganlah selalu mengusik dia atau buat kejutan pada dia. Kesian, sebab bila melatah ni, orang itu tak boleh kawal badan dia. Kita yang tengok mungkin akan gelak, tapi yang kena itu mungkin penat.

Gurauan boleh terjadi dalam pelbagai bentuk. Klik pautan di bawah untuk mengetahui lebih lanjut.

Boost ‘Bergurau’ Buat Nasi Lemak Smoothie

Pelancong Rusia Dikecam Kerana Gurauan Cuci Punggung Dengan ‘Air Suci’ Di Bali


Pemungut Sampah Di Singapura Bakal Terima Kenaikan Gaji Sehingga RM10,000 Sebulan

Gaji asas bulanan untuk pekerja pembersihan atau pemungut sampah di peringkat permulaan bagi warga Singapura atau pemastautin tetap bakal dinaikan kepada S$3,260 (RM10,000) sebulan menjelang tahun 2028, di bawah model gaji progresif baharu bagi sektor itu, lapor CNA. Kenaikan ini berlaku selepas kerajaan Singapura menerima cadangan Tripartite Cluster for Waste Management (TCWM) untuk menaikkan model gaji bagi industri pengurusan sisa.

Cadangan ini bakal dimanfaatkan kepada 3,000 pekerja warga Singapura dan pemastautin tetap dalam sektor pengurusan sisa. Daripada jumlah tersebut, ia meliputi mereka yang bekerja di sektor kutipan sisa dan pemulihan bahan. Pekerja ini juga bakal mendapat manfaat lain seperti bonus tahunan dan kenaikan pangkat.

Dengan adanya model baharu ini, gaji asas untuk pekerja kutipan sisa meningkat daripada S$2,210 pada Julai 2023. Selepas itu, jumlah itu akan meningkat sebanyak S$210 setiap tahun sehingga 2028 apabila ia mencecah S$3,260. Peningkatan ini diterjemahkan kepada 48 peratus dalam tempoh enam tahun.

Selain itu, gaji kasar bagi pemandu di peringkat senior dalam sektor kutipan sisa juga bakal dinaikan daripada S$2,910 pada 2023 kepada S$3,960 menjelang 2028. Bercakap mengenai kenaikan gaji, Kementerian Tenaga Manusia (MOM) dan Agensi Alam Sekitar Kebangsaan (NEA) berkata bahawa kenaikan ini memberi peluang kepada pekerja bergaji rendah untuk mendapat tempat bersama-sama dengan pekerja di peringkat median.

Pandemik COVID-19 buat CEO bank untung besar, catat kenaikan gaji dan bonus berjuta. Untuk bacaan lanjut, klik pautan di bawah.

Pandemik COVID-19 Buat CEO Bank Untung Besar, Catat Kenaikan Gaji Dan Bonus Berjuta

Ini Adalah Bandar Dengan Gaji Minimum Tertinggi Di Dunia, Sebulan RM17,000

Potongan Gaji Sebanyak 2% Bakal Dikenakan Kepada Graduan Bergaji RM2,000


Anda Hanya Perlukan Pen Ini Untuk Mencetak Objek 3D. Melukis Di Udara Kini Adalah Realiti

Kenali 3Doodler, pen pencetak 3D pertama di dunia. Dengan memanaskan filamen plastik, anda boleh mencetak apa sahaja yang anda mahu – bukan 2D, tetapi 3D!

Dengan 3Doodler, anda mampu untuk melukis dia udara dan hasilnya pula boleh menjadi apa sahaja. Seperti di alam fantasi pula. Jiwa-jiwa yang kreatif pasti menyukai produk daripada 3Doodler ini. Ibu-bapa kini boleh meluangkan masa dengan anak-anak dengan aktiviti yang lebih menarik.

Tonton video rasmi daripada 3Doodler untuk produk ini.


Nekad Mengubah Hidup, Penagih Dadah Kini Bergelar Jutawan

Siapa sangka dari seorang penagih dadah, kini lelaki ini bergelar jutawan. Khalil Rafati dahulunya adalah seorang penangih dadah dan gelandangan yang menetap di Los Angeles. Namun, kisah hitam 13 tahun dahulu sedikitpun tidak melemahkan beliau untuk mengubah nasib hidup.

Betul! Siapa lagi yang boleh mengubah hidup kita kalau bukan diri sendiri. Khalil Rafati dilahirkan di Ohio, beliau mula berhijrah ke Kota Los Angeles demi mahu melupakan masa silamnya yang pernah menjadi mangsa penderaan seks. Ketika di Los Angeles, beliau boleh dikatakan seorang ahli perniagaan yang berjaya.

Khalil memiliki perniagaan penjualan kereta dan antara pelanggannya adalah Elizabeth Taylor, ahli Guns N’ Roses dan beberapa artis yang lain. Tidak lama selepas itu, beliau mula berjinak-jinak menghisap marijuana dan dalam masa yang sama menjual dadah jenis pil ecstasy dan ketamin.

Lebih teruk apabila beliau mula ketagih dengan dadah jenis heroin, semasa inilah perniagaan beliau jatuh dan hidup sebagai gelandangan. Pengambilan dadah sememangnya sangat bahaya, beliau pernah hampir maut akibat mengambil dadah secara berlebihan. Selain itu, beliau turut kongsikan peristiwa hampir mati ditembak semasa berada di sebuah pesta suka ria di Malibu, semuanya kerana dadah.

Pada tahun 2003, Khalil ditangkap dan dimasukkan ke pusawat pemulihan. Sejak daripada itu dia mula menyedari akan kehidupan gelapnya dan nekad untuk mengubah nasib hidup menjadi lebih baik.

Hidupnya berubah setelah diperkenalkan dengan minuman jus sihat oleh rakannya. Semenjak itu Khalil mula menyediakan jus tersebut kepada kakitangan dan pesakit di pusat pemulihan Riviera, iaitu pusat pemulihan di mana dia pernah mendapat rawatan.

Dalam pada itu, Khalil mula mendapat idea untuk memulakan perniagan dengan lebih serius. Berbekalkan $50,000 wang syiling yang pernah disimpannya, dia memberanikan diri untuk membuka peniagaan jus kesihatan tersebut.

Kedai jus ini diberi nama SunLife Organics, membekal minuman kesihatan terutama kepada bekas penagih dadah dan gelandangan sepertinya. Kini SunLife Organics mempunyai enam buah cawangan dengan tawaran menu sebanyak 32 jenis jus, minuman protein, kopi dan yogurt beku.

Pernah dipandang hina bukan alasan untuk tidak berjaya dalam hidup, segala kenangan pahit dan manis dalam hidup beliau ada diceritakan dalam sebuah memoir yang bertajuk ‘I Forgot To Die’.

Ikuti klip temu buah bersama Khalil Rafati di bawah:

Baca juga: Dulu Bapa Ayam, Edar Dadah, Sekarang ‘Taiko’ Mee Goreng Hokkien Ternama


Penagih Telefon Pintar, Produk Ala ‘Fidget Spinner’ Ini Untuk Anda

Fidget spinner direka untuk membantu seseorang yang mempunyai kebimbangan, autisme dan ADHD dengan memberikan pengalaman sensori yang menyenangkan buat pemainnya. Ia dipercayai mampu membuatkan pemainnya menjadi lebih fokus dan kreatif dan mengurangkan rasa keresahan.

Bagi penagih telefon pintar dan teknologi pula, rekaan terbaru dari Klemens Schillinger ini boleh menjadi ‘ubat’ buat seseorang yang ketagihan telefon pintar dan teknologi. Sepertimana fidget spinner, alat yang dinamakan Substitue Phones ini membuatkan pemainnya dapat mengalih perhatian daripada telefon pintar.

Substitute Phone membolehkan pemainnya meniru gerakan menatal (menggerakkan paparan teks (baris demi baris atau halaman demi halaman) pada skrin paparan ke atas atau ke bawah secara beransur-ansur), zum dan swipe.


Pernah Kutuk Rakyat Kelantan, Kini Caprice Kahwin Wanita Kelantan Senyap-Senyap?

Selepas lebih sebulan menyepi, semalam kita digemparkan dengan berita Caprice telah bernikah secara senyap-senyap dengan wanita pilihan hatinya, Farra Inalis. Hal ini telah menjadi persoalan ramai.

Terbaharu, Caprice dalam satu kenyataan di Instagram mengakui bahawa telah selamat mendirikan rumah tangga dengan wanita pilihannya. Menurutnya, bukanlah niatnya mahu berkahwin secara rahsia.

A post shared by Tiger of AlQuds 🧢🍚 (@capriceofficial)

Menurutnya, dirinya tidak boleh menggunakan nama Caprice dan Instagramnya buat masa ini. Bukan itu sahaja, Caprice juga ingin memohon maaf kepada semua pihak kerana terpaksa menjauhkan diri selama 40 hari daripada media sosial.

Malah, Caprice akan membuat penjelasan dalam masa terdekat berikutan apa yang berlaku terhadap dirinya selama tempoh berdiam diri itu. Sebelum ini, Caprice pernah beberapa kali kutuk rakyat Kelantan dan siapa sangka jodohnya berasal dari Kelantan.

Menjengah ke ruangan komen, rata-rata netizen mengucapkan tahniah kepada Caprice dan pasangan. Para netizen turut mendoakan agar Caprice dan pasangan sentiasa bahagia dan berharap hubungan mereka kekal hingga ke akhir hayat.

Sementara itu, kami kongsikan beberapa kontroversi yang pernah dicetuskan Caprice pada pautan di bawah ini.

Naik Range Rover Di Padang Pasir Untuk Muzik Video, ‘Jihad’ Caprice Cetus Pertikaian Netizen

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Reaksi Caprice Tentang Isu Solat Di Lorong Kecemasan Undang Pertikaian Netizen


Penalti Yang Diambil Oleh Huntelaar Dalam Bentuk LEGO Ini Comel. Sangat Comel!

Belanda berjaya menewaskan Mexico dengan jaringan 2-1 pada pusingan ke-2 Piala Dunia. Gol kemenangan Belanda dijaringkan oleh Hunterlaar melalui sepakan penalti selepas Arjen Robben dijatuhkan. Dan ini penalti Huntelaar dalam bentuk LEGO. Kami suka.


Penampakan ‘Lembaga Putih’ Tumpang Pacuan Empat Roda Timbul Tanda Tanya Ramai

Walaupun sudah masuk tahun 2022, perkara-perkara mistik masih ada lagi ‘berlaku’ dalam kehidupan seharian kita semua. Lebih-lebih lagi apabila kita memandu pada waktu malam.

Terbaharu, pelakon dan pelawak terkenal, Ajak Shiro telah berkongsi satu rakaman video ‘seram’ menerusi Instagram dan TikTok miliknya di mana ada satu susuk berwarna putih berada di atas pacuan empat roda (4×4).

#seram #pulangkan #apatu #guraukasarwei #menunpang

♬ Pulangkan (feat. Izzad Izzudin) – Misha Omar

“Tengok sampai habis. Gurau halus pula malam-malam ini. Apa tu?” tiada butiran lanjut yang dikongsikan oleh Ajak Shiro, melainkan caption tersebut pada hantaran Instagram miliknya.

Orang ramai memberikan pelbagai pandangan masing-masing setelah melihat video susuk berwarna putih bersaiz agak besar dan tinggi itu kelihatan hanya ‘berdiri tegak’ sahaja di atas kereta 4×4 itu.

Ada yang percaya bahawa susuk berwarna putih itu merupakan makhlus halus, ini berdasarkan pengalaman mereka sendiri apabila makhlus halus itu ‘menumpang tanpa diundang’ pada kenderaan mereka.

Pada masa yang sama, ada mendakwa benda itu cumalah barangan seperti tangga panjang atau peti ais yang dibungkus dengan plastik berwarna putih. Mungkin pemandu pacuan empat roda itu dalam perjalanan menghantar barangan tersebut.

Sehingga kini ‘susuk putih’ itu menjadi tanda tanya ramai. Mungkin ianya cumalah barangan yang dibalut plastik putih, pada masa sama tidak mustahil ianya entiti dari alam sebalik mata.

Apa-apa pun jika kita perlu memandu pada waktu malam, lebih-lebih pada waktu lewat malam atau awal pagi, bacalah doa. Semoga kita sentiasa dilindungi daripada sebarang gangguan, serta selamat pergi dan sampai ke destinasi yang hendak dikunjungi.

Baca lagi kisah-kisah seram dan mistik yang pernah dialami sendiri oleh orang ramai menerusi pautan di bawah.

Lelaki Jumpa ‘Makhluk Kepala Senget’ Selepas Pulang Memancing Cetus Pertikaian Ramai

Lembaga Putih Muncul Dan Lampu Padam, Proses Tangkap ‘Saka Pocong’ Buat Netizen Seram

Entiti Misteri Dirakam Bertenggek Atas Lori Sampah Jadi Bualan Netizen


Penampilan Cantik Dan Sopan Buat Nasi Lemak Wanita Ini Laku Keras

Baru-baru ini, seorang peniaga wanita bernama Sharifah Nurul Hamirah Syed Mohd Hamzi menjadi bualan ramai apabila jualan nasi lemaknya laku ‘keras’ kerana penampilannya yang cantik dan sopan.

Walau bagaimanapun, menurut sumber, dia tidak menyangka jualannya mendapat sambutan yang hangat dari orang ramai, malah ada yang sanggup datang dari Genting Highland dan Perak semata-mata mahu mencuba nasi lemak viral itu.

Alhamdulillah awal2 lagi nasi lemak 400 bungkus da abis 🤲🏻 mya mintak maaf yg mana x dpt rasa,esok ade lg mcm biasa 7.30pg-10.30#fyp#foryou#fypシ#foryoupage#trending#viral#tiktok

♬ original sound – alyah81 – alyah81official

Bukan itu sahaja, segelintir pelanggan yang tidak dapat membeli ke gerainya, mereka sanggup mengeluarkan perbelanjaan yang besar untuk menampung kos penghantaran dari Sentul ke Putrajaya, Cyberjaya, Klang, Shah Alam serta kawasan Lembah Klang lain.

Dalam pada itu, dia amat terharu dengan sambutan serta sokongan dari orang ramai terhadap jualannya, lebih-lebih lagi selepas video jualannya menjadi tular dipromosikan di laman TikTok.

2nd day meniaga ! Semoga dipermudahkan segala urusan n dimurahkan rezeki..Jgn lupa singgah ye korg☺ #fyp#foryou#foryoupage#fypシ#fypシ゚viral#trending#viral#tiktok#akaknasilemak

♬ Sholawat Jibril Penarikan Rezeki – Sholawat Official

Sementara itu, ada suara negatif yang mengatakan jualannya laku kerana mempunyai wajah yang cantik. Mulut orang tidak dapat ditutup, itulah dugaan semasa berniaga.

“Bagi saya cantik itu bonus, apa yang penting niat saya berniaga mahu mencari rezeki halal untuk dua anak saya dan keluarga kerana besar tanggungjawab saya sebagai anak sulung,” ujarnya.

“Alhamdulillah, saya berterima kasih atas sokongan orang ramai kerana daripada hanya 200 bungkus pada hari pertama berniaga, kini jumlah itu meningkat kepada 700 bungkus,” tambahnya lagi ketika ditemui di gerainya, semalam.

Dipercayai video promosi yang dimuat naik tular di TikTok baru-baru ini telah meraih perhatian sebanyak 1.2 juta tontonan.

Menurut ibu kepada dua anak itu, setiap hari dia akan bangun pukul 4 pagi untuk menyediakan bahan-bahan serta dibantu oleh adik-beradik dan ibu bapanya.

“Seperti mana kami mahu makan sedap, begitulah juga kami masak nasi lemak ini dengan penuh ikhlas dan kasih sayang menggunakan resipi keluarga.

Dia turut mengatakan niatnya menjual harga murah RM1.50 kerana untuk bersedekah. Walaupun harganya rendah, dia mengutamakan kualiti.

Bahkan, dia juga menyatakan jika mempunyai rezeki yang lebih, dia akan membuka kedai makan untuk memperluaskan lagi perniagaannya.

“Selain jual tepi jalan, saya juga menguruskan infak untuk mereka yang ingin berkongsi rezeki dengan gelandangan, pusat tahfiz, masjid, surau atau rumah anak yatim,” katanya.

Selain itu, Sharifah mengakui dia sering menjadi tumpuan kerana personalitinya yang sopan dan kemesraannya melayan pelanggan yang singgah ke kedai.

“Setiap hari saya akan menggayakan pakaian tradisional supaya sedap mata orang memandang.

“Saya tak nafikan ada soalan nakal atau pelawaan berkahwin kerana ramai mengetahui status ibu tunggal saya, namun saya tetap menjaga batas dan menetapkan niat hanya untuk mencari rezeki.

Jelasnya, dia benarkan pelanggan lekaki untuk bergambar dengannya, namun harus menjaga batas. Biasanya kalau yang sudah beristeri, dia akan menolak dengan baik kerana takut tindakan itu boleh dapat masalah dalam perniagaannya.